Xiaomi Lancar Bagasi Persis Model Off-White™ x RIMOWA

Xiaomi menerusi sub-labelnya 90 Points melancarkan produk terbaharu iaitu bagasi yang hampir serupa dengan bagasi yang dikeluarkan oleh Off-White™ bersama RIMOWA bersempena ulang tahun Xiaomi.

Keunikkan bagasi tersebut ialah ianya lut sinar bersaiz hanya 20 inci dan roda bagasi ini yang boleh berputar 360-darjah. Malah, sistem keselamatan untuk bagasi ini juga diluluskan oleh TSA.

Xiaomi Off-White™ x RIMOWA replika ini dijual dengan harga ¥599 RMB (RM358±) dan boleh didapati di laman web ini. Bagi anda ingin bergaya tetapi tidak mampu untuk membeli Off-White™ x RIMOWA yang asli, beg keluaran Xiaomi ini untuk anda.


Xiaomi Lancar Skuter Elektrik Edisi Mercedes-AMG Petronas Berharga RM3,933

Bila sebut Mercedes, automatik kita akan bayangkan kenderaan-kenderaan mereka yang bernilai ratusan ribu ringgit. Tapi kini anda boleh memiliki kenderaan Mercedes dengan harga mampu milik.

Baru-baru ini Mercedes AMG F1 telah bekerjasama dengan Xiaomi untuk menghasilkan sebuah skuter elektrik boleh dilipat yang dikenali sebagai Mi Electric Scooter Pro 2 Mercedes-AMG Petronas F1 Team Edition.

Skuter dikuasakan dengan bateri bersaiz 12,400mAh ini mampu bergerak sejauh 45km pada kelajuan maksima 25km/j dengan sekali caj sahaja. Tempoh untuk satu pengecasan penuh memakan masa kira-kira 8-9 jam.

Dimensi skuter ini pula mempunyai ketinggian 1.18 meter dan panjang 1.13 meter. Manakala beratnya pula hanyalah 14.2kg. Skuter ini menggunakan kombinasi warna hitam, kelabu, hijau dan putih sebagai warna utama sama seperti warna yang digunakan oleh AMG Petronas Formula One Team.

Xiaomi sangat menitik beratkan ciri-ciri keselamatan pada skuter elektrik ini dengan meletakkan lampu depan yang mempunyai kecerahan tinggi, reflektor di bahagian depan, belakang dan sisi supaya lebih senang dilihat pada waktu malam.

Untuk sistem brek pula, Xiaomi telah meletakkan dua jenis brek iaitu ventilated disc brake dan eABS regenerative anti-lock brake. Kedua-dua tayar bahagian hadapan dan belakang menggunakan tayar pneumatik 8.5 shock yang menyerap hentakkan untuk memastikan penggunaan yang lebih selesa.

Harga jualan untuk sebuah skuter elektrik ini bernilai RM3,933 sahaja. Setakat ini masih belum diketahui bila skuter Mercedes-AMG Petronas F1 Team Edition akan masuk ke pasaran tempatan secara rasmi oleh Xiaomi Malaysia.

Memandangkan kenderaan elektrik sudah menjadi satu trend di Malaysia, inilah peluang untuk anda memiliki sebuah kenderaan elektrik mampu milik yang mempunyai logo Mercedes pada bahagian badan skuter tersebut.

Baca lagi artikel yang menjadi pilihan pembaca The Vocket sepanjang minggu ini melalui pautan di bawah.

Tesla Mahu Bangunkan ‘Power Bank’ 100MW Gergasi Di Indonesia

Porsche Pilih Kulim Untuk Bangunkan Kilang Pemasangan Kereta?

Pemandu Selamat Walaupun Kereta ‘Total Lost’, Proton X50 Layak Terima Penarafan NCAP ASEAN 5-Bintang


Xiaomi Lancarkan ‘Amazfit’ Smartwatch Mampu Milik Dengan Spesifikasi Hampir Sempurna

Trend penggunaan ‘wearables‘ semakin meningkat naik. Tidak cukup sekadar untuk mendapatkan notifikasi atau info di telefon pintar yang mempunyai saiz yang besar, kehadiran Apple Watch dan Android Wear berjaya menyelesaikan masalah ini dengan rekaan yang moden dan minimalis.

Xiaomi pada hari ini, telah mengumumkan sebuah lagi jam pintar keluaran mereka iaitu Amazfit. Tidak seperti Xiaomi Mi band yang sebelum ini hadir dengan material getah serta dikhususkan buat mereka yang rajin bersukan, Amazfit sebenarnya merupakan sebuah jam tangan pintar yang lengkap fungsinya.

Dari segi badannya, Amazfit disertakan dengan material ceramic. Fungsi scratch proof dan sokongan IP67 kalis air menunjukkan Xiaomi Amazfit merupakan jam yang flexible untuk digunakan pada bila-bila masa.

Dari segi paparan, Xiaomi Amazfit disertakan dengan skrin 1.34-inci dengan resolusi 300 x 300 pixel. Agak menarik untuk menyaksikan spesifikasi yang ditawarkan Xiaomi pada jam pintar terbaru mereka. Penggunaan cip pemprosesan 1.2GHZ dual-core beserta RAM 512MB pastinya membuatkan Amazfit tidak mempunyai masalah untuk beroperasi dengan smooth.

Satu perkara yang membezakan Xiaomi Amazfit berbanding Xiaomi Mi Band adalah penyertaan fungsi GPS. Pihak Xiaomi juga mengesahkan Xiaomi Amazfit mampu bertahan sehingga 35 jam apabila diaktifkan GPS serta 11 hari untuk kegunaan tanpa GPS.

Dari segi fungsi lain, tidak banyak bezanya Amazfit berbanding Mi Band. Fungsi lain seperti heart rate sensor, activity tracking, Bluetooth 4.0, Wi-Fi serta penggunaan sistem operasi Android melalui aplikasi Mi Fit adalah disertakan. Untung bagi pengguna China, Amazfit turut menyokong pembayaran melalui AliPay, sistem pembayaran daripada Alibaba.

Kami harap Xiaomi dapat menitikberatkan soal quality, material dan pemilihan warna pada keluaran jam pintar akan datang. Hal ini kerana dari segi pemerhatian awal kami, Xiaomi Amazfit berjaya sepenuhnya dari spesifikasi namun gagal untuk tampil eksklusif melalui pemilihan warnanya.

Amazfit kini telah mula dijual di China dengan harga US$125 sekitar (RM510). Adakah harga yang ditawarkan Xiaomi terlalu mahal? Tidak bagi kami. Untuk spesifikasi yang ditawarkan serta bersaing bersama jam pintar yang lain seperti Samsung Gear dan Apple Watch yang beharga ribuan ringgit, harga ditawarkan Xiaomi adalah sangat rendah dan berbaloi.


Xiaomi Lancarkan Kamera Mirrorless Dengan Rekaan Persis Kamera Leica

Xiaomi yang pada sebelum ini telah melancarkan kamera aksi 4K dan ultrabook pertama mereka pada hari ini telah maju selangkah dengan mengumumkan kamera mirrorless pertama mereka iaitu Xiaoyi M1.

Untuk pengetahuan anda, Xiaoyi merupakan anak syarikat bagi Xiaomi dimana memfokuskan kepada arena kamera.

Xiaoyi M1 hadir dengan kamera 20-megapixel dengan sokongan ISO 25,600. Kebolehan untuk mengambil gambar 50 -megapixel serta merekod video dengan definisi 4K pada kadar 30 frames per second antara selling point yang kami jangkakan untuk Xiaoyi M1 selain harganya yang rendah.

Xiaoyi M1 turut dilengkapi dengan touchscreen 3-inci. Turut Disertakan dengan Bluetooth dan WiFi untuk memudahkan pengguna memuat turun gambar ke telefon lantas dimuat naik ke Instagram.

Cubaan Xiaomi untuk meniru rekabentuk jenama terkenal ini bukanlah perkara yang baru. Sebelum ini Xiaomi telahpun menggunakan nama dan konsep yang hampir sama dengan Apple Macbook Air pada ultrabook pertama mereka iaitu Xiaomi Mi Notebook Air.

Seperti yang dapat anda jangkakan daripada Xiaomi, harga diumumkan boleh dikatakan agak rendah untuk kategori mirrorless kamera iaitu 2199 Yuan (~RM1365). Berdasarkan penjualan produk Xiaoyi sebelum ini, kemungkinan Xiaoyi M1 tidak akan dijual secara rasmi di Malaysia serta bakal ditawarkan dengan harga lebih tinggi menerusi beberapa seller yang lain.


Anda Stress? Lihat Bagaimana Makhluk Kecil Ini Menyelesaikan Masalah Stress

‘Stress’ atau dalam bahasa ibunda, tekanan, merupakan faktor tertinggi dalam banyak persoalan kecil menjadi besar.

Pelbagai cara yang dipilih, tidak kurang juga teknik-teknik khas yang diwujudkan dalam menyelesaikan isu berkait ‘stress’ sahaja.

Cuba lihat ini, adakah ianya salah satu pilihan yang mampu dipilih?

Macam mana kadar ‘stress’ kalian sekarang?


Xiaomi Lancarkan Mi 5S Sebagai Pencabar Terbaik iPhone 7

‘Apple of China’ atau lebih dikenali dengan jenama Xiaomi baru sahaja melancarkan Xiaomi Mi 5S dan Mi 5S Plus. Sama seperti produk keluaran Apple, penggunaan nama plus memberikan maksud saiz skrin yang lebih panjang dan lebar.

Dalam pada itu, Xiaomi Mi 5S berjaya untuk memberikan yang terbaik dari segi spesifikasi dan harga yang ditawarkan. Berikut merupakan ulasan awal kami mengenai telefon terbaru daripada Xiaomi ini.

Dari segi spesifikasi boleh saya katakan Xiaomi Mi 5S mahu terlibat dalam perlumbaan untuk menjadi ‘King Of Android’. Penggunaan processor Snapdragon 821, RAM 6 GB serta storan 128 GB benar-benar menunjukkan Xiaomi mahu berikan yang terbaik. Seingat saya, OnePlus 3 mungkin pencabar terdekat Xiaomi Mi 5S. Sama-sama kita nantikan speed test diantara kedua-dua telefon ini.

Xiaomi Mi 5S turut menggunakan teknologi ultrasonic fingerprint reader dimana membolehkan pembacaan pengimbas cap jari dapat dibaca dengan lebih pantas dari biasa.

Xiaomi Mi 5S hadir dengan RAM 4 GB serta saiz skrin 5.1-inci manakala Mi 5S Plus hadir dengan RAM 6 GB dan saiz skrin 5.7-inci. Untuk memastikan Mi 5S  lebih mirip dengan iPhone 7, kedua-dua telefon ini turut menggunakan teknologi ‘pressure sensitivity’. Fungsi yang sama seperti ‘force touch’

Xiaomi nampaknya tidak mahu terlepas untuk mengikuti trend terkini iaitu penggunaan dwi-kamera. Dua kamera 13-megapixel digunakan pada bahagian belakang untuk memberikan focus dan penghasilan imej yang lebih mantap.

Sama seperti iPhone 7, Mi 5S hadir dengan satu kamera di bahagian belakang manakala Mi 5S Plus menggunakan dwi-kamera.

Xiaomi Mi 5S Plus menggunakan sensor camera Sony’s 1/2.3-inch IMX378 CMOS pada kali ini. Sensor yang hampir sama digunakan pada Nexus 5X, Nexus 6P dan HTC 10. Teknologi Ultra Sensitive Camera membolehkan Mi 5S mendapatkan gambar yang jelas ketika low-light atau cahaya yang malap.

Berikut merupakan antara imej yang dihasilkan menggunakan Xiaomi Mi 5S Ultra sensitive camera:

Tidak dinafikan, ini bukanlah kali pertama Xiaomi menumpang populariti,rekabentuk dan nama produk keluaran Apple. Sebelum ini Xiaomi turut mengeluarkan ultrabook dengan nama ‘Mi Notebook Air’ yang diambil sempena nama laptop Apple Macbook Air.

Walaubagaimanapun, Xiaomi Mi 5S sememangnya telefon yang mempunyai spesikasi yang tinggi dan sangat mantap untuk sebuah telefon Android. Xiaomi Mi 5S Plus ini ditawarkan pada harga bermula RMB 2299 (~RM1421) untuk model 4GB RAM, dan RMB 2599 (~RM1605) untuk model 6GB RAM.

Untuk dibandingkan dengan iPhone sudah tentu tidak adil dari segi jenama dan sistem operasi. Perbezannya pula sangat ketara iaitu 50% lebih murah daripada iPhone 7. Untuk sebuah telefon Android, harga Mi 5S boleh dikatakan masih rendah untuk sebuah telefon berspesifikasi tinggi.

Baca lagi: Xiaomi Lancarkan ‘Mi Notebook Air’ Laptop Canggih Dengan Harga Tidak Masuk Akal


Xiaomi Lancarkan Mi Note 2, Pengganti Terbaik Buat Note 7

Setelah beberapa teaser yang dikeluarkan baru-baru ini, akhirnya Xiaomi Mi Note 2 telah dilancarkan. Model ini merupakan model kedua keluaran Xiaomi yang memfokuskan kepada flagship phablet. Nama ‘Note’ pula diambil bersempena dengan menumpang populariti model Samsung iaitu Galaxy Note.

Seperti yang anda sedia maklum, Xiaomi sentiasa menekankan kepada kepentingan spesifikasi yang tinggi disamping penjualan pada harga yang rendah. Walabagaimanapun, melihat kepada spesifikasi Mi Note 2, kami agak terkejut Xiaomi mampu menghasilkan berikutan phablet ini sangat-sangat high spec berbanding jangkaan kami.

Menggunakan tagline ‘Curved to impress’, Xiaomi Mi Note 2 hadir dengan skrin dwi-lengkung. Ya, konsep skrin yang sama dapat kita lihat pada Samsung Galaxy Note 7. Lebih menarik, kedua-dua model ini berkongsi saiz skrin yans sama iaitu 5.7-inci. Penggunaan skrin OLED bakal memberikan warna yang terang dan vibrant buat pengguna.

Xiaomi Mi Note 2 menggunakan cip pemprosesan Snapdragon 821 2.35GHz. Processor yang sangat pantas dan terbaru setakat ini. Tidak cukup dengan itu, Xiaomi Mi Note 2 turut hadir dengan 2 variasi berbeza berdasarkan RAM dan storan yang berbeza.

Xiaomi Mi Note 2 RAM 4GB dengan storan 64GB manakala untuk spesifikasi high spec dilengkapi dengan RAM 6GB LPDDR4 RAM + 128GB UFS 2.0 ROM. Berdasarkan spesifikasi yang diumumkan, jelas menunjukkan Xiaomi mahu menjadi ‘King of phablet’.

Kamera yang digunakan Mi Note 2 adalah 22.56MP high-resolution camera, disertakan dengan 4K video stabilization. Untuk kamera depan pula, model ini dilengkapi dengan kamera 8-megapixel. Setakat ini, masih belum terdapat sample gambar daripada model ini, namun melihat kepada prestasi kamera Xiaomi Mi 5S, jelas Xiaomi telah banyak improve di bahagian kualiti gambar.

Dua warna yang diumumkan buat Mi Note 2 iaitu Piano Black dan Glacier Silver. Warna Piano Black tampak lebih elegant pada pandangan awal kami namun mungkin ada sedikit masalah dimana ia mudah terlekat dengan cap jari seperti iPhone 7 Jet Black berikutan permukaan yang glossy.

Sesuai dengan penggunaan skrin yang besar, Xiaomi Mi Note 2 dilengkapi dengan kapasiti bateri yang besar iaitu 4070mAh. Penggunaan teknologi Quick Charge 3.0 bakal membolehkan Mi Note 2 mendapat satu cas penuh dalam jangka masa yang singkat.

Dari segi harga, sememangnya Xiaomi bijak untuk menawarkan harga yang tidak masuk akal berbanding spesifikasi yang ditawarkan. Mi Note 2 akan mula dijual dengan harga RMB 2799 (~RM 1721) untuk model RAM 4 GB dan 64 GB storage.

Buat anda yang mahukan spesifikasi yang lebih tinggi model RAM 6 GB dan 128 GB storage adalah yang terbaik buat anda. Model ini akan mula dijual dengan harga RMB 3499 (~RM 2152). Harga mungkin sedikit tinggi apabila tiba di Malaysia namun boleh dikatakan masih rendah berbanding model-model phablet yang lain.

Adakah berbaloi? Jika anda sudah terbiasa dengan interface MIUI serta impikan sebuah phablet dengan spesifikasi yang tinggi tanpa mahu berbelanja besar, Xiaomi Mi Note 2 mungkin pembelian paling berbaloi buat anda.


Xiaomi Lancarkan ‘Mi Notebook Air’ Laptop Canggih Dengan Harga Tidak Masuk Akal

Adakah anda peminat design Apple tetapi kurang gemar dengan jenama, harga atau mungkin sistem operasi daripada Apple? Say no more. Xiaomi pada hari ini telah melancarkan laptop pertama mereka dengan nama Mi Notebook Air dengan spesifikasi yang canggih serta harga yang rendah.

Sekali pandang laptop Xiaomi Mi Notebook Air juga sudah mengigatkan kami tentang laptop keluaran Apple. Malah, Xiaomi dilihat lebih obvious meniru rekabentuk ini apabila menggunakan nama ‘Air’ pada model mereka.

Dalam pada itu, kami salute Xiaomi yang berjaya menghasilkan laptop pertama mereka dengan rekaan logam, bezel yang nipis serta skrin HD penuh. Keyboard dengan backlit keys antara features yang tidak kami sangkakan untuk harga yang diumumkan.

Xiaomi juga berjaya menyediakan sebuah laptop yang 13% lebih nipis dan 11% lebih kecil berbanding Apple Macbook Air yang pada kami sebuah kerja yang hebat. Meskipun tidak senipis Apple Macbook, kami lebih berminat dengan Xiaomi Mi Notebook Air yang masih mengekalkan port USB 3.0 yang pada kami masih penting dan releven.

Dari segi spesifikasi Xiaomi seakan-akan bersedia untuk bersaing dengan laptop-laptop high spec yang lain. Setidaknya untuk bersaing bersama ultrabook yang lain.

Xiaomi Mi Notebook Air 13.3” dilengkapi dengan cip pemprosesan Intel Core i5, kad grafik Nvidia GeForce 940 MX, RAM 8 GB DDR4 dan storan SSD PCIe bersaiz 256 GB. Komputer riba ini dicas sepenuhnya menggunakan satu port USB-C. Jangka hayat untuk satu cas penuh laptop ini juga agak lama iaitu 9.5 jam.

Xiaomi Mi Note 12.5” hadir dengan variant yang lebih rendah spesifikasinya. Dalam pada itu bukanlah bermakna laptop ini tidak mampu beroperasi dengan baik cuma tidak memfokuskan kepada kerja-kerja yang berat. Menggunakan Intel Core M3, RAM 4 GB dan storan SSD-SATA 128 Gigabyte. Mi Notebook Air 12.5” ini hanya seberat 1.07kg. Menariknya tentang Mi Notebook Air 12.5” ini adalah jangka hayat baterinya jauh lebih baik iaitu selama 11.5 jam untuk satu pengecasan penuh. Sangatlah terbaik untuk pengguna yang kerap menggunakan mobile office dan kerja-kerja ringan

Menyentuh tentang harga, Xiaomi sekali lagi mengumumkan peranti keluaran terbaru mereka ini dibawah harga yang dijangkakan. Untuk spesifikasi yang canggih serta rekabentuk yang boleh dikatakan premium, harga yang diumumkan boleh dikatakan agak rendah.

Harga bagi Xiaomi Mi Notebook Air 12.5” adalah RMB 3499 (~RM 2140) manakala bagi versi 13.3” pula adalah RMB 4999 (~RM 3054). Harga mungkin sedikit berbeza apabila laptop ini mula dijual di Malaysia namun boleh dikatakan masih rendah untuk sebuah laptop dengan spesfikasi yang power sebegini.

Memandangkan laptop ini adalah keluaran China serta dikeluarkan dengan harga rendah, kami yakin pasti ramai yang agak skeptical dengan ketahanan produk keluaran ini. Nampaknya Xiaomi seakan sudah bersedia dengan persoalan ini dengan menyediakan ketahanan Xiaomi Mi Notebook Air yang dilihat mampu bertahan dengan baik.

Adakah Xiaomi Mi Notebook Air sebuah pembelian yang berbaloi? Sejujurnya jika diukur melalui harga, spesfikasi dan rekabentuk pembelian laptop ini merupakan pilihan yang terbaik.

Tahniah buat Xiaomi kerana berjaya mengeluarkan sebuah laptop dengan unique selling point yang sangatlah memikat hati pengguna. Dari segi spesifikasi, rekabentuk serta aspek yang terpenting harga semuanya dititikberatkan oleh Xiaomi. Kami yakin Mi Notebook Air dapat dijual dengan pantas dan banyak. Malah, dengan quality yang ada pada laptop ini mungkin tidak tertanding dengan laptop lain yang mempunyai range harga yang sama.

Walaubagaimanapun, kami masih menantikan review daripada website atau Youtuber terkemuka untuk mengatakan laptop ini berbaloi dibeli. Hal ini disebabkan kami masih ragu-ragu dengan keupayaan Xiaomi memandangkan ini adalah laptop pertama keluaran Xiaomi.


Bagaimana Xiaomi Menganggu Ekosistem Industri Teknologi Dekad Ini

Pembuat telefon pintar terkenal China dalam perjalanan mereka menjadi syarikat teknologi terbesar dunia.

Kita dapat lihat bagaimana teknologi akan berkembang dalam masa beberapa tahun akan datang dengan melihat syarikat yang berjaya menganggu atau ‘disrupt’ ekosistem industri teknologi pada sesuatu masa itu. Contohnya, sedekad lalu Google menjadi nombor satu dalam teknologi enjin carian moden, mengatasi pesaing-pesaing portal web, dan dari situ berkembang menjadi syarikat perintis yang berkeupayaan menawarkan pelbagai penyelesaian menggunakan teknologi terkini. Kemudian, datangnya Facebook menjadi gergasi dalam bidang media sosial, dan pada masa kini telah berjaya membeli beberapa solusi teknologi berpengaruh seperti Whatsapp dan Instagram. Pada tahun ini, gergasi baru yang akan menggegarkan industri teknologi adalah satu syarikat yang baru mendapat perhatian dalam pasaran US hanya pada tahun lalu iaitu Xiaomi.

Xiaomi berjaya membina identiti tersendiri, dan membezakan syarikat mereka berbanding pembuat telefon pintar berasaskan sistem operasi Android yang lain. Pada masa yang sama ia juga berjaya meningkatkan pegangan pasaran telefon pintar global daripada 2.1% pada tahun 2013 menjadi 5.3% pada akhir tahun 2014.

Faktor utama kejayaan drastik ini adalah disebabkan Xiaomi mereka bentuk perkakasan dan firmware mereka sendiri. Antara muka MIUI Xiaomi menjadi pemangkin kelajuan dan keanggunan telefon mereka, dan sering dibandingkan dengan iPhone atau Samsung, tetapi dijual hanya pada separuh harga dua pesaing itu. Kebanyakan penjual telefon Android yang lain bergantung kepada template reka bentuk yang sama oleh pengeluar pihak ketiga seperti Foxconn.

Strategi Xiaomi yang menawarkan gajet berkualiti tinggi pada harga rendah mengancam model bisnes beberapa syarikat besar, seperti di bawah:

Samsung. Di China, pegangan pasaran Xiaomi meningkat daripada 5% menjadi 15% pada tahun lepas. Manakala pegangan pasaran Samsung menurun daripada 19% menjadi 12%. Menurut IDC, eksport telefon Samsung ke China telah menurun sebanyak 22% pada tahun 2014.

Samsung adalah jenama terkenal di beberapa buah negara membangun, tetapi Xiaomi mengumumkan pada bulan Januari tahun ini yang ia akan membuat pemasaran aggresif di beberapa buag negara membangun seperti Brazil dan Rusia. Xiaomi berjaya memperolehi 4% pegangan pasaran di India selepas mengembangkan sayap mereka di sana pada bulan Julai tahun lalu. Modal yang diperoleh sebanyak USD $1.1 bilion pada Disember tahun lalu akan digunakan untuk membina kilang dan bajet pemasaran di negara-negara baru.

Apple menawarkan telefon pintar pada harga premium. Dan Xiaomi menawarkan telefon pintar yang berkualiti pada harga rendah. Samsung akan mengalami krisis untuk memposisikan produk mereka dalam pasaran. Xiaomi juga bercadang untuk menjadi pengeluar dalam bisnes asas Samsung yang lain – iaitu televisyen. Pada bulan November, Xiaomi melabur $200 juta kepada Midea group, iaitu sebuah syarikat pengeluar elektronik, dan bercadang untuk membelanjakan $1 bilion untuk membina ekosistem televisyen mereka sendiri.

BACA: Perubahan Perjalanan Bisnes Samsung Daripada Syarikat Pengeksport Ikan Kering Menjadi Syarikat Teknologi Ternama

GoPro. Xiaomi merancang untuk memasuki pasaran Amerika Syarikat. Tetapi oleh kerana pasaran telefon pintar yang kompleks di sana, Xiaomi hanya akan mula memasuki pasaran US melalui penjualan tracker kecergasan, headphone dan aksesori lain.

Pada bulan Mac, Xiaomi mengumumkan mereka akan mula menjual Yi Camera, kamera aksi dengan definisi tinggi 1080p, dan ramai yang membandingkannya dengan kamera Hero oleh GoPro. Perbezaannya, Yi Camera dijual pada harga $64, separuh harga berbanding Hero. Malah Yi Camera menawarkan kamera 16 megapixel pada 60 frames sesaat. Dan lagi sekali, mereka menawarkan produk berkualiti tinggi pada harga rendah.

Jenama GoPro adalah lebih kuat di US berbanding Xiaomi. Sekiranya itu berubah, GoPro terpaksa membuat keputusan sukar sama ada menurunkan harga Hero atau melihat pegangan pasarannya menurun. Saham GoPro telah mengalami penurunan harga sebanyak 39% disebabkan kerunsingan pasaran sama ada ia dapat mengekalkan kadar pertumbuhan sekarang. Kadar kejayaan kamera Xiaomi hanya akan menyebabkan kerunsingan pasaran bertambah.

Google. Sebagai sebuah syarikat pembuat telefon pintar berasaskan Android, anda mungkin fikir kejayaan mereka akan mempengaruhi pendapatan Google melalui pengiklanan online. Akan tetapi, servis dan aplikasi mudah alih Google disekat di China, menyebabkan syarikat tempatan seperti Alibaba dan Baidu belajar untuk menggunakan telefon Android tanpa menggunakan API Google.

Google tidak pernah berjaya menapak di China. Akan tetapi tidak diketahui bagaimana Google apps akan digunakan dalam telefon pintar Xiaomi yang dijual di luar China. Menurut Hugo Barra, Timbalan Presiden Xiaomi dan bekas pekerja Google, membayangkan mereka tidak akan mengeksport app store yang mereka gunakan untuk pasaran China ke luar China.

Apple. Melihat populariti iPhone 6 di China dan seluruh dunia, Apple kelihatan imun terhadap ancaman Xiaomi. Tetapi berikan Xiaomi beberapa tahun, dan tidak mustahil untuk membayangkan pengeluar China ini bertarung dengan produk terbaik keluaran Lembah Silikon ini.

Antara muka MIUI Xiaomi adalah beberapa tahun di belakang Apple iOS, tetapi itu tidak menghentikan orang ramai daripada membuat perbandingan dengan iOS. MIUI juga direka bentuk untuk digunakan dalam semua jenis peranti, seperti telefon, tablet dan wearables.

Produk-produk yang sedang atau akan ditawarkan oleh Xiaomi juga banyak menyerupai Apple – seperti televisyen pintar yang menerima konten digital secara streaming, tracker kecergasan yang menyerupai jam pintar Apple dan headphone bergaya yang diperbuat menggunakan logam berwarna emas.

iPhone yang terawal tidak begitu berbeza dengan apa yang ditawarkan oleh pasaran. Sekiranya itu berlaku lagi dan pengalaman penggunaan Mi menyerupai iPhone, Xiaomi berpeluang mencuri pegangan pasaran Apple. Mereka sudah mula bersaing secara agresif melalui laporan The Guardian ini.

Sudah tentu Xiaomi akan menghadapi kesukaran dalam memajukan syarikat mereka, seperti saman paten yang mereka hadapi di India. Pesaing mungkin menggunakan litigasi paten untuk memperlahankan perkembangan global Xiaomi, akan tetapi syarikat bernilai $45 bilion dan merancang untuk melancarkan IPO, dengan mudahnya akan mempunyai wang yang mencukupi untuk membeli portfolio paten mereka sendiri. Selain daripada itu, sukar untuk melihat apa-apa faktor yang akan memperlahankan perjalanan bisnes Xiaomi.

BACA JUGA: 8 Teknologi Yang Akan Mengubah Cara Anda Menjalani Kehidupan Seharian

LIKE dan FOLLOW Vocket di Facebook serta Instagram


Xiaomi Mengumumkan Bakal Hadir Dengan Dron Tersendiri

Selepas berjaya untuk mengeluarkan telefon pintar, tablet serta alat perkakas rumah termasuk penapis air, pembersih udara, periuk nasi, kini Xiaomi berminat untuk mengeluarkan dron.

Pengumuman Xiaomi mengeluarkan dron ini bukanlah sesuatu yang mengejutkan memandangkan Xiaomi sudah berjaya mengeluarkan produk-produk lain dengan kualiti dan baik. Pelancaran poster terbaru daripada Xiaomi ini seolah-olah sekadar mengesahkan berita ini.

Xiaomi selaku syarikat yang berpangkalan di China pasti akan mengeluarkan sebuah dron dengan misi untuk mempunyai kualiti setanding dron yang berjanama seperti DJI dengan harga yang lebih rendah. Perkara ini bukanlah sesuatu yang baru kerana Xiaomi sudah berjaya membuktikannya pada Xiaomi Yi Cam yang berjaya untuk menjadi pencabar terdekat GoPro.

Setakat ini, masih belum terdapat spesifikasi yang sah mengenai dron keluaran Xiaomi namun rekabentuk ini disahkan merupakan dron yang akan dikeluarkan Xiaomi.

Apa yang lebih menarik, dron keluaran Xiaomi ini bakal dilengkapi kamera yang mempunyai framerate yang sangat baik dimana mampu merakam 30fps pada paparan 3840*2160 dan 100fps pada paparan HD penuh. Paparan yang besar serta framerate yang tinggi membolehkan anda mendapatkan gambar yang jelas dan tidak pecah-pecah serta rakaman yang lancar.

Pendapat saya, jika Xiaomi mampu mengeluarkan dron pada harga mampu milik yang pada saya tidak mustahil untuk Xiaomi lakukan, dijangka dron ini dapat menguasai pasaran dron mengatasi jenama-jenaman lain khususnya buat pasaran Asia.


Xiaomi Mi 10 Ultra Muncul Sebagai Telefon Pintar Dengan Kamera Terbaik Menurut DxOMark

Sejak mula telefon pintar diperkenalkan, mendapatkan telefon pintar dengan kamera yang baik pastinya antara yang menjadi kriteria orang ramai dalam memilih sesebuah model.

Perkara ini secara tidak langsung membuatkan jenama-jenama pengeluar telefon pintar berlumba-lumba untuk hasilkan telefon pintar dengan kamera terbaik. Pada kali ini, keputusan terbaru daripada DxOMark selaku firma menguji kualiti kamera dikeluarkan.

Siapa sangka, Xiaomi melalui model terbaru mereka iaitu Mi 10 Ultra berjaya muncul sebagai telefon pintar dengan kamera terbaik mengalahkan Huawei P40 Pro dengan skor 130 markah.

Menurut DxOMark, Xiaomi Mi 10 Ultra berjaya menawarkan kualiti kamera dari segi dynamic range, white balance yang tebaik, bokeh yang cemerlang serta pencahayaan yang mantap. Selain itu, autofocus yang pantas serta penstabilan yang efektif antara yang membuatkan model ini menerima markah yang tinggi daripada DxOMark.

Dari segi spesifikasi kamera, Xiaomi Mi 10 Ultra dilengkapi dengan 48-megapixel kamera utama, 20-megapixel lensa sudut lebar, 48-megapixel lensa periskop 120X zum dan 12-megapixel potret. Kamera hadapan pula ditawarkan dengan sensor 20-megapixel.

Sememangnya sebuah cubaan yang hebat daripada Xiaomi pada kali ini dalam usaha menarik perhatian peminat mobilegrapher.

Berdasarkan carta yang dikongsikan, top 5 DxOMark nampaknya dikuasai oleh jenama Xiaomi, Huawei, Honor dan Oppo manakala jenama seperti Samsung dan Apple tidak berjaya tersenarai.

Ketahui juga produk Xiaomi baru sahaja dilancarkan pada bulan lalu serta mendapat perhatian ramai menerusi harganya yang mampu milik serta padat dengan fungsi.

Xiaomi Mi Smart Band 5 Dijual Secara Rasmi Di Malaysia Dengan Harga RM169

‘Screwdriver’ Mudah Alih Xiaomi Dengan Pengecasan USB-C Ini Ditawarkan Dengan Harga RM125


Xiaomi Mi 5 Bakal Dijual Pada 18 Jun Ini Dengan Harga RM1549

Selain daripada Samsung Galaxy S7 dan LG G5, Xiaomi Mi 5 antara telefon pintar yang berjaya mencuri tumpuan orang ramai. Terkenal dengan jenamanya yang menjual telefon pintar berspesifikasi tinggi dengan harga yang rendah, Xiaomi Mi 5 bakal mengikut trend yang sama.

Meskipun hadir sedikit lambat berbanding telefon-telefon pintar yang diumumkan pada acara yang sama pada Februari lepas, kehadiran Mi 5 pastinya membuka mata peminat telefon pintar. Apatah lagi dengan harga yang rendah seolah-olah sudah menjadi trademark Xiaomi untuk menampilkan telefon pintar flagship dengan harga yang mampu milik

Seperti telefon pintar 2016 yang lain, Xioami Mi 5 dilengkapi dengan cip pemprosesan Snapdragon 820, RAM 4 GB, kamera belakang 16-megapixel dan kamera hadapan 4-megapixel. Penggunaan ROM MIUI dan sistem operasi Android terbaru sudah semestinya buat telefon pintar Xiaomi.

Buat anda yang berminat untuk mendapatkan telefon pintar berspesifikasi tinggi dengan harga yang boleh dikatakan agak rendah. Jangan lepaskan peluang untuk mendapatkan Xiaomi Mi 5 yang bakal dijual 18 Jun ini Dengan harga RM1549. Kami yakin, Mi 5 mampu memberi kepuasan dari segi prestasi kepada penggunanya seperti model-model flagship sebelum ini.


Xiaomi Mi 8 Dilancarkan Buat Pasaran Malaysia Dengan Harga RM1,599

Nampaknya Xiaomi berjaya mencuri perhatian sekali lagi selepas berjaya melancarkan telefon pintar flagship mereka pada harga yang berbaloi dengan tanda harga RM1,599.

Ditawarkan pada harga telefon pintar midrange, Xiaomi Mi 8 berjaya menawarkan spesifikasi yang hampir sama seperti telefon pintar flagship jenama yang lain. Dari segi spesifikasi model ini dilengkapkan dengan processor Snapdragon 845 beserta RAM 6 GB.

Menariknya Xiaomi pada kali ini tidak lagi menggunakan paparan FHD sebaliknya beralih kepada paparan OLED daripada Samsung. Skrin 6.21-inci bezelless display antara yang ditawarkan buat model ini.

Turut diperkenalkan di dalam pelancaraan bersama Xiaomi Mi 8 adalah Mi Robot Vacuum. Sebuah mesin hampagas berteknologi tinggi yang hadir bersama 12 sensor dalam membantu membersihkan kediaman anda anda.

Baca lagi: Segalanya Anda Perlu Tahu Mengenai Xiaomi Mi 8 Yang Baru Sahaja Dilancarkan


Xiaomi Mi 9 Dengan Snapdragon 855 Mula Dijual Dengan Harga RM1,699

Bersempena dengan aturcara MWC 2019 yang berlangsung baru-baru ini, Xiaomi telah melancarkan telefon pintar flagship terbaru mereka iaitu Xiaomi Mi 9.

Telefon pintar ini disasarkan buat mereka yang mahukan spesifikasi yang terbaik pada telefon pintar mereka serta mahu mendapatkannya dengan harga berbaloi. Sasaran Xiaomi pada kali ini nampaknya berjaya setelah berjaya menawarkannya pada harga yang berbaloi.

Xiaoami Mi 9 hadir dengan skrin bersaiz 6.39-inci AMOLED. Processor yang digunakan model ini adalah Snapdragon 855 dan dipadankan dengan RAM 6GB.

Berdasarkan ujian prestasi telefon pintar, Xiaomi Mi 9 dilihat mampu beraksi dengan lebih hebat dan pantas berbanding pencabar-pencabar lain melibatkan Samsung Galaxy S10+ dan Huawei Mate 20 Pro. Lebih menarik, model ini turut disertakan dengan teknologi pengimbas cap jari diatas skrin.

Tidak hanya memfokuskan kepada spesifikasi semata-mata, model ini turut dilengkapkan dengan tiga kamera belakang terdiri daripada kamera 48-megapixel, 12-megapixel dan 16-megapixel untuk sudut lebar. Pada bahagian hadapan pula Mi 9 hadir dengan kamera 20-megapixel.

Sebuah lagi perkara yang menarik pada model ini adalah ianya hadir dengan sokongan pengecasan tanpa wayar 20W. Dalam erti kata lain pengecasan penuh Xiaomi Mi 9 cuma mengambil masa 90 minit sahaja.

Antara perkara yang sukar ditiru oleh jenama lain berbanding Xiaomi sudah pastinya penawaran harga yang berbaloi sepertimana model ini. Menawarkan spesifikasi yang tinggi bukan alasan Xiaomi untuk meletakkan harga yang tinggi.

Xiaomi Mi 9 mula ditawarkan pada harga RM1,699 untuk ruang storan 64GB manakala model dengan ruang storan 128GB ditawarkan pada harga RM1,999. Buat anda yang mahu mencari telefon pintar berbaloi tanpa mahu berbelanja besar, mendapatkan Xiaomi Mi 9 pastinya pilihan yang berbaloi.


Xiaomi Mi A2 Akan Mula Dijual Pada Harga RM999 Bermula 3 Ogos Ini

Xiaomi yang baharu diperkenalkan di Madrid minggu lalu akan masuk ke pasaran Malaysia seawal 3 Ogos ini dengan dua model ditawarkan; 4GB/64GB pada harga RM999 dan 6GB/128GB pada harga RM1,199.

Lebih menarik adalah model Mi A2 ini akan hadir dengan operasi Android One (Pure Android 8.1) serta beberapa lagi features yang hebat antaranya dual camera 12MP + 20MP serta kamera depan 20MP. Ianya juga dikuasakan cip Qualcomm Snapdragon 660 soC.

Ia menggunakan pengecas berasaskan USB-C, turut hadir dengan sokongan pencahayaan lembut untuk swafoto dan bateri berkapasiti 3,000mAh.

Rekaan Mi A2 ini yang nipis sememangnya sedap untuk dipegang. Malangnya, disebabkan mahu menjadi antara yang ternipis, tiada lagi lubang jack untuk earphone anda.

Kami juga sudah cuba model Mi A2 ini sendiri dan pada harga ini, ianya sememangnya sangat murah berbanding telefon jenama lain dengan spesifikasi yang sama dengan Mi A2. Jika anda sedang berkira-kira untuk membeli telefon baharu, boleh siap sedia 3 Ogos ini. Antara telefon pintar paling berbaloi dengan harga.


Anda Sudah Boleh Menempah Barangan Runcit Melalui Servis Daripada Foodpanda

Sejak mula diperkenalkan di Malaysia, Foodpanda berjaya menjadi pilihan sejumlah besar orang ramai khususnya mereka bekerja di kota untuk menempah hidangan yang diinginkan hanya melalui aplikasi yang tersedia.

Terbaharu, tidak hanya menawarkan seleksi makanan di kawasan sekitar anda, Foodpanda turut melebarkan servis mereka dengan menawarkan pembelian barangan runcit dalam aplikasi mereka. Dalam erti kata lain, anda boleh turut selit pesanan barangan runcit anda dengan mudah melalui pesanan Foodpanda.

Servis ini dilihat lebih sistematik berbanding sistem dimana orang ramai memesan atau menelefon kedai runcit berdekatan untuk menghantar barangan yang dikehendaki.

Setakat ini penawaran servis yang baru diperkenalkan Foodpanda ini cuma ditawarkan di Damansara, Shah Alam serta beberapa lokasi berdekatan. Servis ini dijangka akan diperluaskan ke beberapa kawasan lain tidak lama lagi.

Pada bulan ini, tular isu melibatkan beg Foodpanda yang dilonggok di kawasan pelupusan sampah ‘haram’ sehingga mendapat perhatian ramai. Klik pautan di bawah untuk bacaan lanjut.

Kecewa Isu Sampah Tidak Selesai, Lelaki Ini Buat ‘Penghantaran Khas’ Ke Ibu Pejabat Foodpanda

Lelaki Ini Kecewa Hutan Di Gombak Jadi Tempat Pelupusan Haram Sampah Dan Beg Foodpanda


Xiaomi Mi Band 3 Bakal Dilancarkan Tidak Lama Lagi

Xiaomi berjaya menarik perhatian pengguna dengan penawaran jam tangan pintar mampu milik. Harganya yang rendah membolehkan model ini berjaya menjadi antara model paling laris dijual Xiaomi sekaligus menjadi jenama ini dibelakang Apple bagi pasaran jam tangan pintar.

Melalui model terbaru ini, pengguna berpeluang mendapatkan beberapa ciri terbaru. Antara band yang tampak lebih slim serta bezel yang lebih kecil. Penawaran bateri yang lebih panjang antara yang dijangkakan bagi model terbaru ini.

Can you guess what it is? pic.twitter.com/EstUJDUIff

Pihak Xiaomi turut menjanjikan Mi Band terbaru bakal dijual dengan harga mampu milik. Untuk pengetahuan anda, Xiaomi Mi Band 2 mula dijual dengan harga RM129 dan anda kini boleh mendapatkannya dengan harga sekitar RM79 di Lazada.


Demi Ketahanan Bateri Yang Lama, Mi Max 2 Dilancarkan Dengan Kapasiti Bateri 5300 mAh

Xiaomi kembali lagi. Kali ini syarikat yang berpengkalan di China ini mengumumkan sebuah lagi smartphone terbaru keluaran mereka melalui siri Mi Max iaitu Mi Max 2.

Untuk pengetahuan anda, Xiaomi Mi Max 2 merupakan siri smartphone yang dikeluarkan dengan saiz skrin yang besar begitu juga dengan kapasiti baterinya.

Namun apa yang menarik melalui model ini adalah saiz kapasiti baterinya yang lebih tinggi daripada apa yang dijangkakan iaitu setinggi 5300 mAh. Memang benar kata Xiaomi, Mi Max 2 mampu digunakan sehingga 2 hari untuk satu pengecasan penuh.

Berikut merupakan pandangan awal Vocket mengenai Xiaomi Mi Max 2 yang baru sahaja dilancarkan sebentar tadi.

Dari segi rekabentuk, boleh dikatakan design yang digunakan Xiaomi pada Mi Max 2 amat mirip sekali dengan Mi Max yang dilancarkan pada tahun lepas.

Penggunaan material metal masih lagi dikekalkan serta dipadankan dengan skrin bersaiz 6.4-inci. Ya, siri Mi Max memang dikhususkan buat mereka yang mahukan smartphone dengan skrin yang besar. Seperti model tahun lepas, warna-warna seperti silver dan gold antara yang dibawakan pada Xiaomi Mi Max 2.

Dari segi spesifikasi, Xiaomi Mi Max 2 turut berkongsi processor yang sama seperti Xiaomi Redmi Note 4 namun dipadankan dengan RAM 4 GB. Dalam erti kata lain, anda boleh dapati kecekapan Xiaomi Mi Max 2 sedikit tinggi berbanding Xiaomi Redmi Note 4.

Memandangkan ianya merupakan smartphone yang baru, Mi Max 2 turut menggunakan sensor kamera yang baru daripada Sony iaitu Sony IMX386. Kamera belakang Mi Max 2 dilengkapi dengan 12-megapixel manakala kamera 5-megapixel digunakan pada bahagian hadapan.

Pihak Xiaomi turut mengesahkan pengguna berpeluang mendapat gambar yang seakan sama seperti smartphone flagship mereka iaitu Xiaomi Mi 6.

Satu perkara yang membuat Xiaomi Mi Max tampil unik selain daripada skrinnya yang besar adalah kapasiti baterinya. Xiaomi Mi Max 2 berjaya menyertakan sebuah bateri yang besar bersaiz 5300 mAh di dalam sebuah smartphone.

Pihak Xiaomi juga turut mengesahkan Mi Max 2 mampu digunakan selama 2 hari tanpa masalah untuk satu pengecasan penuh.

Xiaomi Mi Max 2 dikeluarkan dalam 2 variasi berbeza iaitu dengan model 64 GB dan 128 GB. Setakat ini masih belum terdapat sebarang info model manakah yang bakal memasuki Malaysia. Harga yang ditawarkan di China untuk model 64 GB adalah 1,699 Yuan (~RM1,058.01) manakala model 128 GB dijual dengan harga 1,999 Yuan (~RM1,244.83).

Sekiranya harga penjualan di Malaysia sedikit tinggi berbanding di China, boleh kami katakan smartphone ini masih berbaloi untuk didapatkan buat anda yang mahu skrin yang besar dan ketahanan bateri yang lama.

Penyediaan QuickCharge 3.0 sememangnya antara yang dinantikan pengguna bagi membolehkan smartphone ini dapat dicas dengan pantas. Sangat sesuai buat mereka yang menjalankan bisnes di atas talian dimana ketahanan bateri dan kecekapan smartphone membuat kerja multitask tanpa lag antara yang menjadi keutamaan.


Xiaomi Mi Mix 3 Bakal Menawarkan Internet 5G Dan 10GB RAM

Sekiranya anda berpendapat perang penawaran RAM terbesar pada telefon pintar sudahpun tamat, anda mungkin silap. Terbaru, Xiaomi melalui model Mi Mix 3 mengumumkan bakal memperkenalkan model ini dengan penawaran RAM sehingga 10 GB.

Penawaran RAM setinggi 10 GB ini sekaligus menjadikan model yang bakal diperkenal Xiaomi ini sebagai telefon pintar dengan penyertaan RAM tertinggi. Dari segi processor, model ini turut dikuasakan dengan penggunaan Snapdragon 845 iaitu model terbaru daripada Snapdragon.

5G speeds, 10GB RAM, 8 days left. ❤ #Xiaomi #MiMIX3 https://t.co/SYCnyDx2eJ

— Donovan Sung (@donovansung) October 17, 2018

Bukan itu sahaja, Xiaomi turut mengumumkan dimana Mi Mix 3 bakal menjadi telefon pintar pertama mereka dengan jaringan 5G sekaligus membuktikan kecanggihan model terbaru mereka ini.

Sama-sama kita nantikan apa lagi kejutan yang bakal dibawakan Xiaomi sempena pelancaran Mi Mix 3 yang bakal diperkenalkan pada 25 Oktober ini.


Xiaomi Mi Note 10 Bakal Diperkenalkan Dengan Lima Kamera Belakang 108-Megapixel

Siri Mi Note daripada Xiaomi seringkali menjadi pilihan ramai khususnya buat mereka yang mahu mendapatkan telefon pintar dengan spesifikasi yang menarik beserta harga yang berbaloi.

Terbaharu, Xiaomi bakal melancarkan model CC9 Pro atau turut dikenali dengan model Mi Note 10 bagi pasaran antarabangsa dengan spesifikasi yang lebih memukau berserta lima kamera belakang menampilkan sensor 108-megapixel pada kamera utama.

Introducing the world's FIRST 108MP Penta Camera. A new era of smartphone cameras begins now! #MiNote10 #DareToDiscover pic.twitter.com/XTWHK0BeVL

— Xiaomi #First108MPPentaCam (@Xiaomi) October 28, 2019

Dari segi spesifikasi, Xiaomi Mi Note 10 bakal disertakan dengan processor Snapdragon 730, sokongan RAM 6GB sehingga 12GB serta ruang storan yang ditawarkan serendah 64GB sehingga 256GB bagi spesifikasi tertinggi.

Skrin yang digunakan pula adalah AMOLED dengan saiz 6.47-inci. Penggunaan bateri 5,170mAh sekaligus membuatkan model ini mampu bertahan dengan lebih lama untuk satu pengecasan penuh.

Menerusi model pada kali ini, Xiaomi dilihat mahu memberi fokus pada bahagian kamera dengan penyertaan sensor 108-megapixel daripada Samsung. Penggunaan sensor ini dikatakan mampu memberikan imej yang terbaik disetiap foto yang diambil meskipun dalam keadaan gelap.

Turut disertakan bersama adalah kamera telephoto dengan keupayaan zoom 5X,10X serta 50X. Selain itu, turut disertakan kamera khas untuk mengambil gambar potrait serta wide angle shot.

Buat para pengguna Xiaomi pastinya anda tertanya-tanya langkah yang dibuat Xiaomi dalam menawarkan Mi Note 10 selepas hampir empat tahun melancarkan model Mi Note 3. Difahamkan langkah yang dibuat ini sejajar dengan langkah pemasaran untuk berada sejajar dengan pesaing mereka iaitu Samsung yang melancarkan Samsung Galaxy Note 10 beberapa bulan lalu.

Setakat ini masih belum diketahui harga yang bakal ditawarkan Xiaomi di Malaysia bagi model Xiaomi Mi Note 10. Walau bagaimanapun, mengetahui status jenama ini, dijangkakan harga yang mampu milik antara yang bakal ditawarkan.

Xiaomi pada bulan lalu turut melancarkan model gaming mereka iaitu BlackShark 2 Pro dengan harga RM2,499. Turut dikongsikan bersama adalah 10 fungsi WeChat yang mungkin ramai tidak tahu. Ketahui lebih lanjut dengan klik pautan di bawah.

Xiaomi Black Shark 2 Pro Mula Dijual Di Malaysia Dengan Harga RM2,499

Sering Dianggap Aplikasi Murahan, Ini 10 Fungsi Hebat WeChat Yang Ramai Tidak Tahu


Xiaomi Mi Pad Dijual Secara Rasmi Di Malaysia

Berita baik buat peminat Xiaomi, hari ini mereka telah mengemaskini laman rasmi mereka dengan memaparkan Mi Pad Event, melalui paparan tersebut, tablet Mi Pad akan mula dijual pada 10 Feb, 2015 dengan harga seunit RM 799 sahaja.

Recap spesifikasi, Tablet Mi Pad akan hadir dengan paparan skrin 7.9-inci Gorila Glass 3, cip pemprosesan empat-teras NVIDIA Tegra K1, memori 2GB RAM, storan dalaman 16GB dimana boleh diperluaskan sehingga 128GB melalui mikro-SD, kamera belakang 8-megapixel serta kamera hadapan 5-megapixel. Mi Pad menggunakan bateri Lithium Ion Polymer berkapasiti 6700mAh.

Untuk pengetahuan anda, Xiaomi Malaysia hanya menjual versi Mi Pad bewarna putih dan sambungan internet melalui WiFi sahaja. Kunjungi laman rasmi Xiaomi untuk maklumat lebih lanjut.


Xiaomi Memaparkan Gambar Teaser Untuk Mi Pad Baru

Jika anda nantikan tablet berkualiti dengan harga yang berpatutan, hari ini ada berita baik untuk anda. Pihak Mi Malaysia telah menerbitkan satu gambar teaser ringkas di halaman Facebook mereka.

Melalui gambar ‘pixel’ dengan ayat akan datang menunjukkan petanda baik peranti ini bakal masuk pasaran Malaysia tidak lama lagi. Diperkuatkan lagi dengan pelepasan daripada Sirim baru-baru ini.

Xiaomi Mi Pad bakal hadir dengan paparan skrin 7.9-inci, cip pemprosesan Nvidia’s 2.2GHz Tegra K1 yang menjanjikan pengalaman bermain game seperti sebuah komputer desktop, memori 2GB RAM, ruangan storan dalaman 16GB, kamera belakang 8-megapixel manakala kamera depan 5-megapixel. Perlu diingatkan Mi Pad Baru hanya menawarkan sambungan internet melalui signal WiFi sahaja.

Buat masa ini Mi Malaysia masih belum menyatakan tarikh dan harga jualan seunit, sama-sama kita nantikan perkembangan mereka melalui laman rasmi Facebook Mi Malaysia.


Xiaomi Mi TV LUX OLED, Televisyen Pertama Dunia Dengan Tawaran Skrin Lutsinar

Bermula dengan menghasilkan telefon pintar mampu milik jenama Xiaomi nampaknya terus berkembang dari segi rangkaian produk bermula daripada menghasilkan pengetip kuku sehinggalah kepada penawaran GoKart edisi Lamborghini.

Terbaharu, Xiaomi berjaya mencipta fenomena dalam industri televisyen melalui model Mi TV LUX OLED dimana model ini hadir dengan paparan lut sinar sekaligus menjadi televisyen pertama menghasilkannya.

Dari segi saiz, Xiaomi Mi TV LUX OLED hadir dengan saiz paparan 55-inci dengan kelebaran senipis 5.7mm. Bukan itu sahaja, model ini turut menyokong refresh rate sehingga 120Hz sekaligus membuatkan model ini sebagai televisyen yang penuh dengan inovasi pernah dihasilkan setakat ini.

Bukan itu sahaja, Xiaomi Mi TV LUX OLED turut menyokong Dolby Atmos dengan processor MediaTek 9650. Model ini sedia ditawarkan di pasaran China bermula 16 Ogos dengan harga sekitar RMB49,999 (RM30,183.17).

Xiaomi Mi 10 Ultra yang baru sahaja dilancarkan baru-baru ini turut dipilih sebagai telefon pintar dengan kamera terbaik pernah dihasilkan menurut DxOMark.

Xiaomi Mi 10 Ultra Muncul Sebagai Telefon Pintar Dengan Kamera Terbaik Menurut DxOMark

Xiaomi Mi Smart Band 5 Dijual Secara Rasmi Di Malaysia Dengan Harga RM169


Xiaomi Lancarkan Mi 5 Dengan Rekaan Premium Serta Harga Yang Berpatutan

Pada hari ini Xiaomi melancarkan 2 telefon pintar mereka iaitu Mi 4s dan Mi 5. Mi 5 lebih mencuri tumpuan memandangkan Mi 5 merupakan telefon pintar flagship terbaru mereka.

Seperti telefon pintar yang lain, Mi 5 juga menggunakan cip pemprosesan terbaru daripada Snapdragon iaitu Snapdragon 820 beserta 4GB LPDDR4.

Apa yang membuatkan telefon pintar ini lain daripada telefon pintar yang lain adalah Xiaomi Mi 5 ini dilengkapi dengan ruang storan yang sangat besar iaitu 128GB.

Di bahagian depan telefon pintar, Xioami Mi 5 meletakkan butang pengimbas cap jari besama skrin 5.15-inci 1920 x 1080 Full HD. Kerangka yang nipis di bahagian tepi bakal membuatkan Mi 5 ini seolah seolah tiada sempadan pada bahagian tepi skrin.

Apa yang lebih menarik di bahagian belakang adalah Xiaomi Mi 5 dilengkapi dengan penggunaan seramik beserta rekaan lengkung yang hampir mirip dengan Galaxy S7 Edge untuk memberi keselesaan semasa memegang.

Xiaomi Mi 5 menggunakan sensor terbaru dari Sony iaitu Sony’s IMX298 yang mempunyai 16 megapixel beserta autofocus. Bukan itu sahaja, ia juga dilengkapi dengan optical image stabilisation (OIS). Dalam erti kata lain, setiap imej yang diambil akan lebih jelas dan tidak bergetar.

Mi 5 ini menggunakan ROM terbaru daripada MIUI iaitu MIUI 7 dan dilengkapkan dengan Android 6.0 Marshmallow. Dilengkapi dengan bateri 3000 mAh dan disokong dengan Quick Charge 3.0 bakal menjimatkan masa untuk dapatkan satu kitaran cas penuh dengan masa yang singkat. LTE, NFC dan USB Type-C antara ciri-ciri yang terbaru di dalam Xioami Mi 5.

Berdasarkan spefikasi yang ditawarkan, pihak Xioami nampaknya mahu mendapatkan pengguna yang cintakan spefikasi yang canggih dan premium tetapi idamkan telefon pintar yang beharga rendah.

Terdapat 3 variasi untuk Xioami Mi 5 yang dikeluarkan Xiaomi:

Harga yang dinyatakan diatas adalah anggaran untuk telefon pintar Xiaomi Mi 5 apabila mula masuk di pasaran Malaysia.


Xiaomi Perkenalkan ‘Black Shark’, ‘Smartphone’ Khas Buat ‘Gamer’

Industri gaming smartphone nampaknya semakin mendapat tempat di hati pengguna selepas pelancaran Razer Phone. Penggunaan spesifikasi yang berkuasa tinggi antara ciri yang membuatkan smartphone ini menjadi pilihan untuk bermain game. Tambahan pula dengan pertambahan game yang dipertandingkan dalam industi e-sukan, penggunaan gaming smartphone tampak lebih releven berbanding dahulu.

Terbaru, Xiaomi nampaknya ingin mencabar Razer Phone dengan memperkenalkan gaming smartphone pertama mereka iaitu ‘Black Shark’. Menarik melalui model ini, Xiaomi dilihat ingin cuba lari daripada kebiasaan dengan mengenakan tema hijau dan hitam. Sekali pandang, jelas Xiaomi sedang cuba untuk ‘meniru’ Razer Phone bermula dengan pilihan warna.

Dari segi rekabentuk, Xiaomi Black Shark hadir dengan bezel yang agak tebal bagi smartphone keluaran 2018. Penyertaan bezel ini dikatakan untuk memberi keselesaan buat para pengguna khususnya gamer untuk memegang Xiaomi Black Shark dengan lebih selesa.

Gabungan warna hijau dan hitam sekaligus membangkitkan lagi rekabentuk smartphone ini. Dalam memberi pengalaman yang lebih baik buat pengguna, model ini turut hadir dengan dwi speaker pada bahagian hadapan.

Xiaomi Black Shark dilengkapkan dengan processor Snapdragon 845 beserta Adreno 630 untuk GPU. Skrin bersaiz 5.99-inci Full HD+ dengan nisbah 18:9 pastinya berjaya berjaya menawarkan kepuasan buat para pengguna.

Dua variasi model yang ditawarkan hadir dengan RAM 6GB dengan storan 64GB, manakala variasi yang lebih high spec ditawarkan dengan RAM 8GB dan storan 128GB. Kapasiti bateri yang disertakan pada model ini adalah sebesar 4000 mAh.

Apa yang membezakan Xiaomi Black Shark berbanding smartphone ialah penawaran aksesorinya. Melalui model ini, Xiaomi telah memperkenalkan Black Shark Gamepad. Berfungsi seakan Nintendo Switch, gamepad ini bakal membolehkan anda bermain game dengan lebih mudah khususnya game melibatkan FPS dan bola sepak.

Melayari aplikasi game sudah tentunya membuatkan smartphone akan lebih cepat panas. Sebagai usaha untuk membuatkan Xiaomi Black Shark kekal sejuk, Xiaomi telah menyertakan sistem liquid cooling. Dikatakan sistem ini mampu menyejukkan smartphone sehingga 8 darjah celcius.

Mengulas dari segi harga, sudah tentunya para pengguna mengharapkan harga yang rendah dari jenama ini. Xiaomi Black Shark bakal mula ditawarkan dengan harga sekitar $477 (~RM1850.76) manakala untuk model RAM 8GB ditawarkan pada harga $557 (RM2238.76). Black Shark Gamepad dijual secara berasingan dengan harga $28 (~RM89.24).

Sekiranya anda seorang gamer atau individu yang mahukan spesifikasi terbaik pada smartphone, Xiaomi Black Sharp merupakan smartphone berbaloi untuk dimiliki berdasarkan penggunaan processor Snapdragon 845 dan RAM 8GB yang disertakan.

Baca: Skuter Pintar Xiaomi Untuk Anda Yang Suka ‘Ride’ Gaya Ringan Dan Santai


Xiaomi Perkenalkan ‘Charger’ 20W Khas Buat Pengguna iPhone 12 Serendah RM24

Sejak Apple melancarkan siri iPhone 12 pada 14 Oktober lalu, dapat dilihat orang ramai termasuk peminat Apple sendiri kurang senang dengan tindakan Apple untuk tidak menyertakan palam pengecasan atau charger bersama atas alasan untuk menjaga alam sekitar.

Tidak lama selepas Apple berbuat demikian, Xiaomi nampaknya tidak menunggu lama dalam mengambil peluang menawarkan pengecasan 20W setanding yang ditawarkan Apple dengan pengiktirafan MFI.

Menariknya, Xiaomi masih lagi mengekalkan identiti mereka dengan menawarkan pengecasan serendah RM24 sahaja buat bakal pengguna iPhone 12. Sebagai rekod, Apple menawarkan pengecasan 20W dengan harga RM99 tidak termasuk kabel.

Pengecasan yang ditawarkan ini turut berpeluang digunakan pada beberapa lagi peranti dan model telefon pintar lain termasuk iPad Pro dan Nintendo Switch. Sebuah lagi idea yang menarik daripada Xiaomi dengan mencari peluang di sebalik usaha Apple untuk menyelamatkan alam sekitar.

Buat anda yang sudah tidak sabar untuk mendapatkan model terbaharu iPhone, anda boleh membuat pra-tempahan seawal 6 November ini dan dapatkannya seawal 13 November 2020.

Apple iPhone 12 Dan 12 Pro Bakal Ditawarkan Di Malaysia Bermula 13 November

Apple Dilaporkan Menggunakan Cip Snapdragon Pada iPhone 12

4 Model Siri iPhone 12 Dilancarkan Apple Bermula Daripada RM3,399


11 Perkara Best Anda Boleh Buat Di Pulau Okinawa, Jepun Tanpa Nipiskan Poket

Jepun bukanlah destinasi pelancongan yang asing di kalangan rakyat Malaysia. Malahan jika dilihat kepada respon pembaca kami terhadap beberapa artikel dan perkongsian tips bercuti di Vocket, artikel percutian ke Jepun selalu mendapat sambutan.

Ini secara tidak langsung membuktikan Jepun adalah salah satu destinasi popular di kalangan rakyat negara ini.

Namun begitu, selalunya lokasi yang dikunjungi adalah di sekitar Tokyo dan Osaka sahaja. Sedangkan hakikatnya masih banyak lokasi lain di Jepun yang bukan saja menarik tetapi juga kaya dengan keindahan alam semulajadi dan keunikan warisan seninya.

Salah satu destinasi yang ingin saya kongsikan adalah Kepulauan Okinawa. Meliputi lebih daripada 150 pulau kecil, 3 pulau utama dan paling dikenali adalah Pulau Okinawa, Pulau Miyako dan Pulau Yaeyama. Okinawa terletak paling selatan di negara Jepun.

Untuk ke sini, cara termudah adalah dengan mengambil penerbangan terus dari Tokyo ke Okinawa yang memakan masa selama 3 jam. Dan jika anda rasa Hawaii terlalu jauh untuk anda pergi, ditambah perlu dapatkan visa US, maka Okinawa adalah pilihan terbaik.

Berikut 11 perkara best yang anda boleh buat jika berkunjung ke sini:

1. Berjalan dan berkunjung ke lokasi bukan tumpuan pelancong

Sikap penduduk Okinawa yang peramah dan mudah mesra dengan orang asing menjadikan anda rasa seperti dialu-alukan di sini. Okinawa juga terkenal sebagai pulau yang mana penduduknya memiliki jangka hayat yang panjang kerana mengamalkan gaya hidup positif.

Oh ya, senibela diri Judo yang terkenal itu sebenarnya berasal dari sini.

Tambang bas agak mahal di sini. Maka hitchhike adalah pilihan terbaik dan mudah. Ingat, penduduk Okinawa peramah. Memang senanglah nak tumpang kereta mereka.

Ye. Okinawa bukan saja damai dan tenang tapi juga selamat. Yang penting jangan lupa bawa khemah. Bayangkan pagi anda disapa oleh tiupan angin segar dari Lautan Pasifik, deburan ombak di pantai dan sinaran matahari naik yang indah.

4. Mencuba makanan laut dan shushi Okinawa

Perikanan laut dalam merupakan industri utama penduduk di sini dan pastinya ia menawarkan berbagai jenis makanan laut yang segar. Shushi dari Okinawa adalah sesuatu yang berbeza dan mesti anda cuba.

Ia bukan hanya sekadar makanan tradisi tetapi juga adalah rahsia bagaimana penduduknya mampu hidup dan memiliki jangka hayat yang panjang. Bila ke Okinawa jangan lupa mencuba beberapa hidangan tradisi mereka.

Antaranya adalah Goya iaitu sejenis sayuran yang menjadi kegemaran penduduk di sini. Penduduk Okinawa juga lebih gemar memakan sayuran yang mereka tanam sendiri.

6. SUP di Pulau Kerama atau snorkeling dan selam skuba

Air laut di kepulauan Okinawa memang terkenal dengan jernihnya. Standing Up Paddleboarding (SUP) , snorkeling dan selam skuba adalah aktiviti wajib jika anda ke Okinawa terutama bagi pencinta hidupan laut.

Mengambil masa selama 9 tahun untuk siap, jambatan ini dibuka pada tahun 2015 dan merupakan yang terpanjang di Jepun, dan ia bebas toll. Jambatan ini menghubungkan Pulau Miyako dan Pulau Irabu.

Anda juga berpeluang melihat keindahan pemandangan serta laut yang membiru di beberapa hentian yang disediakan di atas jambatan ini.

8. Berkunjung ke lokasi bersejarah dan UNESCO World Heritage site

Okinawa pada asalnya berada di bawah empayar Ryukyu selama 450 tahun. Sehingga kini istana Shirujo yang merupakan warisan daripada empayar ini masih dijaga dengan baik. Malahan terdapat lebih daripada 15 istana yang berserakan di kepulauan ini yang dibina sewaktu di zaman empayar tersebut.

Selain daripada itu terdapat 9 lokasi UNESCO World Heritage di pulau ini. Pilih saja mana satu anda nak pergi.

Bashofu adalah tenunan kraf menggunakan benang yang diperbuat daripada serat tumbuhan. Ia dijalankan di kampung Kijoka, Ogimi dan tenunan bashofu diletakkan sebagai sebagai salah satu  Important Intangible Cultural Property oleh kerajaan Jepun.

Jika berkunjung ke sini anda boleh lihat bagaimana tenunan bashofu dihasilkan. Sekali imbas macam menenun songket, tapi mereka gunakan serat tumbuhan dan aktiviti kraftangan tradisional ini hanya ada di Okinawa.

Bukan ini sahaja. Banyak lagi hasil kraftangan tradisional lain yang diusahakan oleh penduduk di kepulauan Okinawa ini.

10. Alam semulajadi yang unik dan menarik

Selain daripada pantai dan laut, Okinawa juga ada hutan dan air terjun yang boleh anda kunjungi. Terdapat 3 air terjun di kepulauan Okinawa iaitu Tadake Falls, Fukugawa Falls dan Hiji Waterfalls. Memang menarik buat kaki hiking.

11. Melihat dan turut serta dalam sambutan perayaan unik

Penduduk Okinawa juga mempunyai berbagai perayaan dan pesta sepanjang tahun. Antaranya adalah Perayaan Tarian 10,000 Eisa (Dance Parade) yang disambut setiap ahad pertama di bulan Ogos.

Sepanjang pesta ini berlangsung, Kokusai Street yang merupakan jalan utama di Bandar Naha dibanjiri oleh pasukan EISA dari seluruh pulau itu. Di sini anda berpeluang melihat kedua-dua tarian tradisional dan tarian original Eisa dipersembahkan.

Di sebalik semua ini, saya percaya Okinawa juga menawarkan stress-free environment. Dengan air lautnya yang jernih membiru, pantai yang bersih dan hutan yang mendamaikan ia pasti memberikan anda satu pengalaman yang menyeronokkan.

Jika anda pernah ke Jepun pasti sudah tahu bagaimana budaya dan adat penduduk di negara ini. Namun begitu, suasana dan persekitaran di Okinawa jauh berbeza daripada lokasi lain di Jepun.

Ikuti video pendek pengalaman unik Tracy, seorang usahawan dari Singapura yang telah berpeluang bercuti di Okinawa.

Dapatkan info lanjut tentang aktiviti menarik dan apa yang boleh anda lakukan di Okinawa di laman web beokinawa-pr.jp. Koniciwa!

Baca juga itinerari ringkas dan tips yang dikongsikan oleh traveller Malaysia yang telah berkunjung ke Okinawa


Anda Sudah Boleh Menyemak Harga Anggaran Tol Menggunakan Waze

Sudah menjadi kebiasaan orang ramai untuk menggunakan Waze khususnya mereka yang bekerja di kota. Membandingkan jalan terdekat serta mengetahui info yang berlaku di atas jalan raya sudah menjadi fungsi utama pada aplikasi ini.

Terbaharu, fungsi yang sebelum ini diperkenalkan di luar negara telah ditawarkan buat pengguna di Malaysia dimana para pengguna berpeluang menyemak harga anggaran tol melalui carian destinasi yang ingin dituju.

Penawaran fungsi ini secara tidak langsung bakal memberi lebih banyak fleksibiliti dan altenatif buat para pengguna bagi membandingkan harga tol untuk ke destinasi melalui laluan yang berbeza. Difahamkan harga anggaran tol yang dipaparkan adalah melalui perkongsian komuniti Waze.

Berdasarkan kajian yang dibuat sebelum ini, Rakyat Malaysia dikatakan lebih cenderung untuk gunakan Google Maps berbanding Waze. Turut dikongsikan bagaimana lelaki ini menggunakan suara anaknya pada aplikasi ini.

Rakyat Malaysia Lebih Cenderung Gunakan Google Maps Berbanding Waze

Guna Suara Anak Pada Aplikasi Waze, Bapa Ini Curi Perhatian Netizen


Xiaomi Perlihatkan Teknologi Pengecasan Bateri 4,000mAh Dalam Jangka Masa 17 Minit

Sejak akhir-akhir ini, penawaran pengecasan pantas sudah menjadi keperluan buat pengguna. Huawai sebelum ini berjaya menjadi jenama dengan penawaran pengecasan terpantas dengan charger 55W. Walaubagaimanapun, Xiaomi baru-baru ini nampaknya bakal memperkenalkan teknologi pengecasan terbaru mereka dengan charger 100W.

Penawaran teknologi terbaru ini membolehkan pengguna Xiaomi mengecas telefon pintar mereka dengan kadar 4,000mAh dalam jangka masa 17 minit sahaja. Tonton video ini untuk melihat perbezaannya.


Xiaomi Play Ditawarkan Dengan Internet 10GB Sebulan Selama Setahun Di China

Sebut mengenai jenama Xiaomi pasti ramai yang cukup tahu tentang jenama yang sering mengeluarkan model telefon pintar dengan harga mampu milik ini. Sekiranya sebelum ini Xiaomi sering mengeluarkan telefon pintar dengan spesifikasi bersesuaian dengan harga yang ditawarkan, pada kali ini Xiaomi ingin menawarkan sesuatu yang berbeza.

Dari segi spesifikasi, model ini hadir dengan processor MediaTek Helio P35 SoC, RAM 4 GB serta 64GB ruang storan. Tiga pilihan warna yang ditawarkan adalah hitam, dream blue serta twilight gold.

Melalui penawaran telefon pintar terbaru mereka iaitu Xiaomi Play, Xiaomi turut menawarkan pakej internet 10GB sebulan selama setahun. Penawaran ini dilihat sangat berbaloi apabila telefon yang hadir spesifikasi pertengahan ini dijual pada harga RMB 1099 (~RM666) sahaja.

Lebih menarik, penawaran internet yang ditawarkan adalah berkelajuan tinggi menggunakan eSIM. Pengguna masih lagi berpeluang mengakses internet selepas melebihi penggunaan 10GB sebulan. Berbaloi bukan?

Setakat ini, Xiaomi Play dengan penawaran internet ini cuma ditawarkan di China. Agak menarik untuk menyaksikan sekiranya penawaran yang sama dapat diberikan buat pengguna di Malaysia. Kami yakin model ini bakal dijual dengan laris serta menjadi rebutan ramai.

#RealDeal. Nak dapatkan handphone power 8GB RAM + 128GB Storage? Jom tonton video ini.


Mengapa Kami Pilih Xiaomi Redmi 4X Sebagai Smartphone Terbaik Dibawah Harga RM700

Selepas berjaya memasuki pasaran Malaysia dengan jumlah tempahan yang tinggi melalui model Xiaomi Redmi Note 4 pada bulan lepas, Xiaomi Malaysia pada bulan ini komited untuk mengeluarkan sebuah lagi smartphone keluaran mereka iaitu Xiaomi Redmi 4X.

Secara asasnya, Xiaomi Redmi 4X merupakan sebuah smartphone dengan harga yang sedikit rendah berbanding Xiaomi Redmi Note 4. Begitu juga dengan harga dan saiz skrinnya. Dalam pada itu, terdapat beberapa features yang disediakan Xiaomi yang bakal membuatkan para penggunanya tidak kecewa mendapatkan smarphone ini.

Dari segi rekabentuk, tidak banyak yang boleh diulas memandangkan Xiaomi Redmi 4X berkongsi rekabentuk yang hampir sama seperti siri Xiaomi Redmi Note 4. Warna-warna seperti hitam, emas dan pink masih lagi menjadi trademark buat Xiaomi pada kali ini begitu juga dengan penggunaan material aluminium.

Melihat daripada rekabentuk, sukar untuk menjangkakan Xiaomi Redmi 4X dijual dengan harga dibawah RM700 memandangkan kebanyakan smartphone pada dengan harga yang hampir sama gagal menawarkan smartphone dengan kualiti yang baik dan premium.

Untuk pengetahuan anda, terdapat beberapa spesifikasi yang ditawarkan pada Xiaomi Redmi 4X. Untuk pasaran tempatan, cuma satu versi yang ditawarkan dengan penggunaan processor Snapdragon 435, 3GB RAM dan 32 GB ruang storan.

Meskipun menggunakan Snapdragon siri-400, itu tidak menghalang Xiaomi Redmi 4X untuk beraksi dengan cemerlang berdasarkan penggunaan processor jenis terbaru.

Dari segi kamera Xiaomi Redmi 4X berjaya menyertakan kamera 13-megapixel dan 5-megapixel di bahagian hadapan. Bukan kamera terbaik anda boleh dapatkan namun sudah memadai untuk dimuatnaik ke laman media sosial pada setiap foto yang diambil.

Berikut merupakan sampel gambar daripada Xiaomi Redmi 4X.

Pekara paling penting pada pendapat kami sebelum mendapatkan Xiaomi Redmi 4X adalah menyemak spesifikasi yang ditawarkan. Hal ini kerana terdapat beberapa spesifikasi yang ditawarkan dengan perbezaan dibahagian processor dan RAM.

Selain itu, pastikan anda mendapatkan smartphone keluaran Xiaomi dengan waranti daripada Xiaomi Malaysia bagi memudahkan proses membaik pulih sekiranya rosak.

Xiaomi Redmi Note 4 mungkin bukanlah smartphone tercanggih atau paling premium memandangkan harga penjualannya juga boleh dikatakan mampu milik dan sesuai untuk majoriti pengguna.

Dalam pada itu, dengan penggunaan material yang baik, sedang dipegang serta penyertaan pengimbas cap jari sudah cukup untuk anda mempertimbangkan mendapatkan smartphone Xiaomi ini.

Golongan yang paling perlukan smartphone ini sudah pastinya mereka yang mahukan ketahanan bateri yang lama. Manakan tidak, dengan saiz smartphone yang kompak beserta skrin bersaiz 5.0-inci ini, Xiaomi berjaya memuatkan bateri dengan saiz 4100mAh. Lebih besar berbanding beberapa smartphone flagship terkemuka.

Xiaomi turut menawarkan beberapa warna menarik khusus buat para pengguna. Berikut merupakan tiga warna yang dikeluarkan Xiaomi buat Xiaomi Redmi 4X. Warna hitam tampil mengancam manakala warna emas tampak elegant pada pendapat kami.

Dari segi harga dan spesifikasi yang ditawarkan, boleh saya katakan Xiaomi Redmi 4X ini merupakan smartphone terbaik anda boleh dapatkan dengan harga dibawah RM700. Sudah cukup baik untuk kegunaan harian serta melayari media sosial tanpa sebarang masalah.

Features paling best bagi pendapat saya haruslah penyediaan bateri yang besar pada Xiaomi Redmi 4X dengan kapasiti 4100mAh. Memang lebih dari cukup untuk pastikan smartphone anda terus hidup selepas 24 jam digunakan sebelum dicas semula.

Jika anda seorang yang merasakan skrin 5.0-inci tidak cukup puas bagi anda, dan mahukan skrin lebih yang besar, spesifikasi yang lebih baik serta mempunyai budget yang extra, kami cadangkan Xiaomi Redmi Note 4. Kedua-duanya berkongsi spesifikasi yang hampir sama kecuali di bahagian processor dan saiz skrin.

Laman pra tempahan bagi Xiaomi Redmi 4X kini dibuka pada hari ini dan anda boleh dapatkan di Lazada dengan harga pembukaan sekitar RM679 sahaja beserta dua pilihan warna menarik. Klik di sini untuk mendapatkan Xiaomi Redmi 4X dengan waranti terus daripada Xiaomi Malaysia.


Xiaomi Bakal Perkenalkan Model Terbaru Redmi 5 Dan 5 Plus Seawal Khamis Ini

Sudah menjadi suatu kebiasaan dimana rekabentuk smartphone tertiris lebih awal daripada hari pelancaran. Pada kali ini, @donovansung selaku wakil Xiaomi sendiri telah mengumumkan rekabentuk model terbaru daripada Xiaomi iaitu Redmi 5 dan 5 Plus.

Dari segi skrin, Xiaomi Redmi 5 bakal dikeluarkan dengan skrin 5.7-inci manakala Redmi 5 Plus hadir dengan saiz skrin yang lebih besar iaitu 6.0-inci beserta HD+. Menariknya mengenai model terbaru ini, Xiaomi nampaknya telah mula memberi perhatian kepada skrin 18:9 sekaligus memperlihatkan model ini seolah-olah bezelless.

Xiaomi nampaknya masih lagi belum mengeluarkan spesifikasi penuh dan bakal diumumkan sepenuhnya menjelang pelancaran pada 7 Disember 2017 ini. Berdasarkan harga penjualan siri Redmi sebelum ini, para pengguna boleh menjangkakan kedua-dua model ini bakal ditawarkan dengan harga dibawah paras RM800.

Baca lagi: Nokia Tawarkan Smartphone Mampu Milik Dengan Harga Tidak Sampai RM500


Xiaomi Redmi Go Bakal Mula Dijual Dengan Harga Serendah RM299

Disaat pelbagai jenama telefon pintar berlumba-lumba untuk menawarkan telefon pintar dengan spesifikasi tercanggih dengan harga yang mencecah ribuan ringgit, Xiaomi pada kali ini mengambil pendekatan berbeza dengan mengeluarkan telefon pintar dengan harga RM299 sahaja.

Model yang dimaksudkan adalah Xiaomi Redmi Go. Dari segi spesifikasi Xiaomi Redmi Go dikuasakan dengan processor Snapdragon 425 beserta 1GB RAM. Ruang storan bagi model ini adalah 8GB. Model ini disertakan dengan skrin 5.0-inci yang pastinya membuatkan model ini selesa dipegang.

Kamera belakang model ini dilengkapi dengan kamera 8-megapixel manakala kamera hadapan dengan 5-megapixel. Sesuai dengan saiznya yang kecil, Xiaomi Redmi Go dilengkapi dengan bateri berkapasiti 3,000 mAh beserta sokongan dwi-sim.

Menariknya, model ini tidak menggunakan sistem operasi MIUI sebaliknya menggunakan Android Go. Dalam erti kata lain, para pengguna bakal menerima sistem operasi yang mirip dengan Google Pixel tanpa sebarang aplikasi tambahan daripada Xiaomi. Pastinya penggunaan seharian akan lebih lancar.

Xiaomi Redmi Go bakal mula ditawarkan di rangkaian kedai rasmi Xiaomi seluruh Malaysia bermula 13 April ini dengan harga RM299. Anda juga boleh dapatkannya secara terus di Lazada dengan klik disini untuk mengelakkan daripada masalah kehabisan stok.

Sekiranya, anda sedang mencari telefon pintar kedua yang mampu milik serta bebas daripada sebarang masalah, mendapatkan Xiaomi Redmi Go merupakan pilih yang berbaloi.


Xiaomi Redmi Note 4 Mula Dijual Buat Pasaran Malaysia Bermula Hari Ini

Smartphone mid-range kesukaan ramai kini telah hadir dengan model terbaru. Pada tahun lepas, Vocket telah memilih Xiaomi Redmi Note 3 sebagai smartphone terbaik dibawah harga RM1,000 buat anda yang mahukan smartphone dengan saiz skrin besar serta harga yang berpatutan.

Dengan penambaikan dari segi spesifikasi dan material pada kali ini, Xiaomi telah berjaya memperkenalkan Xiaomi Redmi Note 4 yang baru sahaja tiba untuk pasaran Malaysia secara rasmi.

Dari segi rekabentuk, pihak Xiaomi memilih untuk tidak membuat perubahan yang banyak berbanding Xiaomi Redmi Note 3. Penggunaan material premium dipadankan dengan skrin bersaiz 5.5-inci antara membuatkan Xiaomi menjadi pilihan ramai. Seperti model tahun lepas, warna-warna seperti gold, silver dan grey antara yang dibawakan pada Redmi Note 4.

Melihat daripada rekabentuk, sukar untuk menjangkakan Xiaomi Redmi Note 4 dijual dengan harga dibawah RM1,000 memandangkan kebanyakan smartphone pada dengan harga yang hampir sama gagal menawarkan smartphone dengan kualiti yang baik dan premium.

Untuk pengetahuan anda, terdapat beberapa spesifikasi yang ditawarkan pada Xiaomi Redmi Note 4. Untuk pasaran tempatan, cuma satu versi yang ditawarkan dengan penggunaan processor Snapdragon 625, 3GB RAM dan 32 GB ruang storan.

Meskipun tidak menggunakan Snapdragon siri 800, penggunaan Snapdragon 625 sudah cukup memadai bagi pendapat kami memandangkan cip ini disertakan dengan teknologi penyejukan dimana bakal membuatkan Xiaomi Redmi Note 4 tidak mudah panas. Dari segi prestasi, Snapdragon 625 berjaya untuk menjalankan task harian dengan baik dan lancar.

Pekara paling penting pada pendapat kami sebelum mendapatkan Xiaomi Redmi Note 4 adalah menyemak spesifikasi yang ditawarkan. Hal ini kerana terdapat beberapa spesifikasi yang ditawarkan dengan perbezaan dibahagian processor dan RAM dimana perbezaan ini dibahagian prestasi menjadi punca.

Xiaomi Redmi Note 4 mungkin bukanlah smartphone dengan kamera terbaik jika dibandingkan bersama smartphone lain yang mencecah ribuan ringgit. Namun sesuai dengan harganya, kamera 13-megapixel dan 5-megapixel di bahagian hadapan sudah cukup buat anda yang mahu mendapatkan imej yang baik di setiap foto yang diambil.

Berikut merupakan sampel gambar daripada Xiaomi Redmi Note 4

Buat anda yang sudah selesa menggunakan smartphone flagship keluaran 2016 ataupun tahun ini, menggunakan smartphone ini mungkin tidak cukup untuk memberi kepuasan buat anda.

Dalam pada itu, jika anda sedang mencari smartphone yang mempunyai saiz skrin yang besar, prestasi yang baik, kapasiti bateri yang mampu bertahan sehingga 2 hari dengan buget dibawah RM800, Xiaomi Redmi Note 4 adalah jawapannya. Sesuatu yang tidak boleh didapati pada jenama lain dengan budget yang sama.

Power Has A New Look : #RedmiNote4 has arrived in #Malaysia! At RRP RM799, pre-order starts at 12AM, 10.03 & open sale will be held on 16.03 pic.twitter.com/aFcVytwm6s

— Xiaomi Malaysia (@XiaomiMY) March 8, 2017

Laman pra tempahan bagi Xiaomi Redmi Note 4 kini dibuka pada hari ini manakala penjualan terbuka bakal bermula pada 16 Mac ini. Anda boleh dapatkan di Lazada dengan harga pembukaan sekitar RM799 sahaja. Klik di sini untuk mendapatkan Xiaomi Redmi Note 4 dengan warranty daripada Xiaomi Malaysia.


4 Sebab Xiaomi Sanggup Bayar Kenya Hara RM1.24 Juta Untuk Hasilkan Logo Terbaru

Minggu ini telah menyaksikan syarikat Xiaomi melancarkan seleksi produk buat para pengguna serta mengumumkan logo terbaharu yang sekaligus menjadi buah mulut para netizen.

Logo yang dilihat tidak jauh bezanya berbanding logo sebelumnya dan sekadar tampil dengan rekaan lebih ‘bulat’ membuatkan orang ramai lebih tertanya-tanya pemilihan Xiaomi untuk mengupah Kenya Hara bernilai $300,000 (∼RM1.24 juta) untuk menjayakan logo terbaru ini.

Kenya Hara adalah pereka grafik, kurator dan penulis di Jepun yang juga aktif dalam bidang akademik & industri. Beliau adalah lulusan dan juga professor di Universiti Seni Musashino. Beliau juga mengasaskan Hara Design Institut di bawah Nippon Design Centre dan merupakan salah satu pereka terkemuka di Jepun.

Bukunya, “Designing Design and White” menjadi rujukan bagi sesiapa sahaja yang mempelajari teori reka bentuk dan estetika. Kenya Hara pakar dalam subjek ‘Redesign’ dan mengetengahkan refresh concept melalui ‘redesign’. Beliau redesign Logo Xiaomi dengan tema yang baru dinamakan “Alive”

Konsep yang digunakan adalah ‘superelipse’ dimana menggunakan matematik untuk menjadikan logo Xiaomi sempurna di antara bentuk segi empat sama dan bulat. Namun, kebanyakan daripada kita hanya nampak copy and paste serta crop design yang asal sahaja.

Pertama, syarikat gergasi Xiaomi mengupah pakar design seperti Kenya Hara adalah satu prestige sempena perlancaran division perniagaan mereka yang baru iaitu ‘Kereta Elektrik’.

Di samping itu juga, Xiaomi mendapat publisiti dan liputan media secara percuma dengan berita ini, malah media antarabangsa telah mensensasikan berita ini keseluruh dunia. Mana tidaknya, memaklumkan harga yang besar sempena perubahan logo sahaja sudah berjaya menarik perhatian orang ramai.

Ketiga, Kenya Hara adalah seorang professor di Universiti seni terkemuka di jepun, pengasas kepada Institut Seni dan juga Presiden kepada persatuan Design Kebangsaan di Jepun sekaligus akan menjadikan tugasan ini sebagai satu kajian, satu silibus atau topik yang akan diperlajari oleh pelajar pelajar beliau di sana.

Xiaomi sememangnya berhasrat untuk membuka & meluaskan pasaran smartphone di Jepun dan melalui cara ini, sedikit sebanyak exposure produk dapat diselitkan melalui selebriti seni seperti Kenya Hara. Bijak tak?

Melihat daripada bagaimana Kenya Hara dipilih serta dibayar dengan harga yang tinggi, mungkin para pereka logo lain boleh mengambil insipirasi dengan menambah skil diri termasuk bidang akademik dalam meraih perhatian jenama-jenama besar.

Tonton video di bawah untuk mengetahui lebih lanjut mengenai logo terbaru Xiaomi menerusi penjelasan Kenya HARA.

Xiaomi juga dilaporkan telah membelanjakan sebanyak RM1.24 juta serta menanti selama empat tahun bagi menyiapkan logo terbaru mereka ini.

Belanja RM1.24 Juta Hasil Sentuhan Pakar, Xiaomi Akhirnya Tampil Dengan Logo ‘Berwajah’ Baharu

Lalu Lintas Terlalu Sesak Di Vietnam, Auto-Pilot Tesla ‘Give Up’ Dan Minta Pemandu Kawal Semula Kereta


Xiaomi Bakal Menjadi Jenama Pertama Menggunakan Processor Snapdragon 845

Sekiranya anda seorang yang geek atau pentingkan spesifikasi apabila memilih smartphone Android pastinya anda cukup kenal dengan model processor Snapdragon.

Pada tahun ini, jenama Qualcomm Snapdragon berjaya menawarkan processor terbaik buat beberapa smartphone flagship seperti Snapdragon 830, 831 dan 835 dan dijangkakan trend ini bakal diteruskan pada tahun-tahun akan datang.

Awal pagi ini, Qualcomm telah mengumumkan mereka bakal mengeluarkan sebuah lagi processor terbaru iaitu Snapdragon 845 yang bakal digunakan smartphone keluaran tahun hadapan. Pengfokusan kepada AR dan VR antara yang diutamakan melalui pengeluaran model terbaru Snapdragon ini.

Excited about @Leijun's announcement today at @Qualcomm’s #SnapdragonSummit that Xiaomi's next flagship smartphone will be powered by the upcoming Snapdragon 845! pic.twitter.com/pmdSvPb1bw

— Wang Xiang (@XiangW_) December 5, 2017

Lebih menarik, Xiaomi diumumkan sebagai jenama pertama yang bakal menggunakan processor daripada Qualcomm ini. Xiaomi setakat ini masih lagi memberi bayangan smartphone model manakah keluaran mereka yang bakal menggunakan processor terbaru ini namun dijangkakan Xiaomi Mi 7 bakal menjadi model yang pertama.


Xiaomi Bakal Keluarkan Laptop Menggunakan Processor Snapdragon

Sebut sahaja processor Snapdragon pastinya ramai daripada peminat telefon pintar sudah cukup mengenalinya. Qualcomm melalui siri Snapdragon pada tahun lepas telah mengesahkan Asus dan HP bakal menjadi yang terawal untuk menggunakan processor ini.

Terbaru, Xiaomi mengesahkan mereka bakal mengeluarkan laptop Windows 10 dengan penggunaan processor. Penggunaan processor Snapdragon 835 juga membolehkan Xiaomi menghasilkan laptop dengan kos yang rendah namun kekal berkuasa.

Dalam pada itu, dikatakan Apple juga bakal menyertakan processor Apple A10 Fusion di dalam model Apple iMac Pro. Mungkin ini masa hadapan processor telefon pintar untuk memastikan laptop menjadi lebih nipis, berkuasa serta mempunyai 4G LTE.


Xiaomi Tampilkan Rekaan Konsep Mi MIX Dengan Skrin Tanpa ‘Bezel’

Selain pelancaran Xiaomi Mi Note 2, Xiaomi turut berkongsi sebuah telefon konsep mereka iaitu Xiaomi Mi MIX yang direka oleh Philippe Starck. Menariknya mengenai telefon ini adalah, telefon ini direka dengan paparan 91.7% penuh di bahagian skrin depan menjadikan telefon ini ‘bezelless phone‘.

Selain itu, Xiaomi Mi MIX turut dilengkapi dengan skrin sebesar 6.4-inci menjadikan telefon ini Phablet paling besar, moden dan futuristik anda boleh dapatkan. Dari segi spesifikasi, boleh dikatakan Xiaomi Mi MIX dan Mi Note 2 berkongsi spesifikasi yang hampir sama.

Baca lagi: Xiaomi Lancarkan Mi Note 2, Pengganti Terbaik Buat Note 7

Sebuah lagi perkara menarik mengenai Xiaomi Mi MIX adalah perletakan kamera hadapannya. Memandangkan skrin telah merangkumi hampir seluruh muka depan telefon, kamera hadapan Xiaomi Mi MIX telah diletakkan di bahagian bahagian bawah.

Sekali pandang sememangnya rekabentuknya dilihat sangat moden, namun adakah telefon tanpa bezel mampu memberikan keselesaan buat pengguna?

Xiaomi Mi MIX bakal dijual pada harga RMB 3499 (~RM 2152) untuk model RAM 4GB dan 128GB storage manakala model RAM 6GB dan 256 Gigabyte ROM bakal dijual dengan harga RMB 3999 (~RM 2459). Mungkin peminat skrin gergasi bakal menyukai telefon terbaru daripada Xiaomi ini.


Anda Tak Akan Beli Iphone 6 Sehinggalah Anda Ternampak Casingnya Yang Sungguh Ohsem Ini

Iphone 6 trick cover dari Jepun. Saksikan sendiri bagaimana trick cover ini menjadi ala – ala nunchaku. Wachaaa.


Xiaomi Umumkan Mi Max – Telefon Pintar Idaman Buat Penggemar Skrin Gergasi

Xiaomi sekali lagi bereksperimen dengan produk keluaran mereka dengan mengeluarkan telefon pintar berkategori phablet yang bersaiz 6.4-inci.

Buat anda yang belum tahu phablet merupakan gabungan perkataan phone dan tablet yang membawa membawa maksud telefon pintar yang mempunyai saiz skrin pertengahan diantara kedua-dua peranti tersebut.

Hadir dengan rekaan yang nipis, iaitu setebal 7.5mm sahaja serta skrin HD Penuh bersaiz 6.44-inci seolah-olah menentapkan Xiaomi Mi Max berada di kelasnya yang tersendiri.

Hadir sebagai phablet bersaiz ini bukanlah yang pertama di dalam arena telefon pintar memandangkan Samsung dan Sony pernah hadir dengan Samsung Mega dan Sony Z Ultra pada sebelum ini namun, Xiaomi berjaya untuk memberi sentuhan dan saingan yang baru untuk siri Phablet ini. Jangan terkejut jika saya katakan telefon bersaiz besar ini mempunyai peminatnya sendiri khususnya mereka yang kerap menggunakan telefon pintar untuk bisnes online.

Seperti telefon pintar terbaru yang lain, Xiaomi Mi Max menggunakan sistem operasi Android 6.0 Marshmallow dan disokong oleh ROM MIUI iaitu MIUI 8. Dari segi kamera, Mi Max dilengkapi dengan kamera 16 Megapixel f/2.0 dengan sistem pemfokusan PDAF dan kamera hadapan 5 Megapixel f/2.0 dengan fungsi wide angle. Xiaomi Mi Max juga tampil dengan tiga warna klasik buat Xioami iaitu silver, kelabu dan emas.

Bateri sebesar 4850 mAh merupakan salah satu keunikan dan ‘selling point’ buat Mi Max yang pada masa yang sama mempunyai kerangka yang nipis. Untuk pengetahuan anda, bateri 4850 mAH adalah bersamaan dengan 1.5x ganda kapasiti Samsung Galaxy Note 5 dan 2.8x ganda iPhone 6S.

Harga bagi Mi Max bergantung kepada RAM, storan dan cip pemprosesan yang digunakan memandangkan Mi Max hadir dengan tiga variasi yang berbeza. Berikut merupakan anggaran bagi Mi Max apabila mula dijual buat pasaran Malaysia:

Harga anggaran Mi Max:
3GB+32GB, Snapdragon 650 = RMB 1499 (~RM935)
3GB+64GB, Snapdragon 652 = RMB 1699 (~RM1055)
4GB+128GB, Snapdragon 652 = RMB 1999 (~RM1250)


Xing Fu Tang Disahkan Halal Oleh Majelis Ulama Indonesia

Pastinya fenomena bubble tea makin hangat dilihat daripada percambahan kedai-kedai yang menjual bubble tea tumbuh bak cendawan. Berikutan itu, terdapat segelintir pihak yang mempersoalkan sama ada minuman tersebut halal atau tidak.

Ini berita baik buat anda di luar sana untuk minum bubble tea jenama Xing Fu Tang tanpa rasa was-was lagi. Xing Fu Tang kini diperakui halal oleh Majelis Ulama Indonesia (MUI) dan dalam proses terakhir untuk mendapatkan sijil halal yang diperakui oleh JAKIM.

Untuk pengetahuan anda, pensijilan halal daripada MUI adalah antara badan Halal yang diterima oleh JAKIM. Ini menunjukkan bahawa Xing Fu Tang mengambil perkara ini serius untuk memastikan pelanggannya dapat menikmati minuman bubble tea jenamanya. Malah, pastinya dengan memiliki sijil halal ini dapat membuktikan bahan-bahan yang digunakan mematuhi syariah.

Buat anda yang sebelum ini was-was, kini kebimbangan anda mungkin hilang. Akan tetapi, jangan minum secara berlebihan pula untuk menjaga kesihatan anda.

Baca lagi: Asal Usul ‘Teh Boba’ Yang Menjadi Kegilaan Rakyat Malaysia


Xiaomi Mi Band 4 Ditawarkan Dengan Harga Serendah RM115

Mula diperkenalkan sebagai pengganti model sebelumnya, Xiaomi Mi Band 4 berjaya menjadi antara produk keluaran jenama ini yang laris dijual sejak dilancarkan. Penawaran features serta harganya yang mampu milik antara yang membuatkan Xiaomi Mi Band 4 tampil popular.

Melalui band ini, para pengguna bakal mengetahui dengan lebih terperinci mengenai kitaran tidur, pengimbas nadi serta status kesihatan. Lebih menarik, model terbaru ini disertakan dengan skrin AMOLED. Dari segi perbezaan, Mi Band 4 hadir dengan saiz skrin yang lebih besar berbanding Mi Band 3.

Mi Band 4 mula ditawarkan di Malaysia secara rasmi dengan harga RM159. Walau bagaimanapun, sekiranya anda mencari altenatif dengan harga yang lebih rendah anda boleh dapatkan Xiaomi Mi Band 4 set import dimana ianya ditawarkan dengan harga serendah RM115 sahaja.

Dari segi perbezaan, anda masih lagi menerima spesifikasi yang sama seperti set Global namun tidak disertakan sistem kawalan suara dan NFC. Terdapat juga tatapan untuk mengubah bahasa kepada Bahasa Inggeris.

Sekiranya anda sedang mencari sebuah band sama ada untuk tujuan kesihatan, fesyen mahupun sebagai jam tangan, mendapatkan Xiaomi Mi Band merupakan pilihan yang berbaloi. Anda bukan sahaja dapat mengetahui masa malah notifikasi daripada telefon pintar anda bakal turut terpapar pada Mi Band anda. Anda boleh klik di sini untuk mendapatkannya dengan harga promosi.


XLARGE® Hasilkan Baju Anime Sempena Siri Naruto

Jenama terkenal dari Los Angeles, XLARGE® baru-baru ini telah mengeluarkan koleksi terbaru mereka dengan siri anime terkenal dari Jepun iaitu Naruto.

Kolaborasi ini didatangkan dengan beberapa warna yang terang dan mengfokuskan watak utama seperti Naruto, Uchiha Sasuke serta Boruto versi dewasa yang direka khas buat para peminat.

Untuk versi Naruto mereka memilih artwork Naruto berdiri atas haiwan seruannya iaitu Gamakichi, manakala watak Sasuke mereka mengambil artwork beliau menggunakan kuasanya Chidori.

Kolaborasi XLARGE® x Naruto ini bakal mula dijual dengan harga $50 (RM 202.15) anda boleh menbelinya secara dilaman web mereka.


XM Studios Perkenalkan Patung Power Rangers Merah Edisi Terhad

Berita baik buat peminat Power Rangers terutamanya peminat ketua kumpulan tersebut, Jason Lee Scott atau Power Rangers Merah. XM Studios bakal mengeluarkan patung Power Rangers yang berketinggian lebih kurang 18 inci iaitu 1:4 daripada saiz asalnya.

Patung yang diperbuat dari cold-cast porcelain dengan beberapa lapisan kemasan yang menampakkan patung tersebut lebih ‘wow’ berbanding rupa asalnya yang ditampilkan dalam siri yang pernah ditayangkan sebelum ini.

Patung tersebut akan ditampilkan dengan Power Sword di tangan kanannya dan Blade Blaster di tangan kirinya. Paling menarik sekali, kedua-dua belah tangan hero ini boleh ditukar dengan pasangan senjata yang berlainan.

Set ini turut disertakan dengan Dragon Dagger dan Power Armer. Dijangkakan set ini boleh didapati dengan harga SGD 990 (RM2,684+-). Tempahan awal boleh dibuat di laman web XM Studios.

Sebelum ini peminat guna Lego untuk bina ‘Megazord’ Power Rangers dan hasilnya sangat menarik.


XOX Mobile Umum Memulakan Ujian Rangkaian 5G Pada Pengguna Terpilih

Sudah sejumlah syarikat telekomunikasi menawarkan rangkaian 5G untuk pengguna tempatan. Selaras dengan adapatasi 5G yang disarankan oleh kerajaan, XOX Mobile kini turut mengikuti jejak langkah syarikat telekomunikasi lain.

Sehubungan itu, XOX Mobile kini menyatakan mereka telah memulakan ujian rangkaian 5G bersama sejumlah pelanggan terpilih mereka. Difahamkan program ujian ini akan bermula pada hari ini.

Di peringkat awal ini, pelanggan terpilih sahaja yang akan dapat menikmati akses kepada rangkaian 5G dengan kelajuan sepantas 1Gbps. Namun begitu, ia masih bergantung kepads lokasi, peranti yang digunakan pengguna dan juga faktor-faktor lain.

XOX Mobile merupakan syarikat penyedia perkhidmatan terbaharu yang menyertai penawaran ujian rangkaian 5G kepada para pelanggan mereka. Bagaimanapun, tidak dinyatakan pula pelan-pelan yang tertakluk di bawah ujian rangkaian 5G tersebut.

Jika anda menggunakan perkhdimatan XOX Mobile, bolehlah semak sama anda telah menerima akses awal ke 5G atau sebaliknya. Perlu diingatkan, fasa awal ini hanya ditawarkan akses kepada sejumlah pengguna terpilih sahaja.


Sony Xperia XZ2 Bakal Tiba Di Malaysia Minggu Depan

Hampir sebulan selepas dilancarkan di MWC 2018, sudah tiba buat smartphone flagship terbaru daripada Sony ini ditawarkan buat pengguna Malaysia seawal minggu depan.

Melalui model terbaru ini, Sony berharap Sony XZ2 mampu menjadi model yang berpeluang buat syarikat yang semakin dilupakan di dalam arena smartphone ini menjadi pencabar terdekat buat jenama-jenama besar lain seperti Sony, Apple dan Samsung.

Sekali imbas, Sony XZ2 masih lagi membawakan gaya dan rekabentuk yang tidak jauh bezanya berbanding model tahun-tahun yang lalu. Walaubagaimanapun, Sony nampaknya lebih berpihak untuk memberi penekanan buat spesifikasi smartphone berbanding rekaannya.

Dari segi spesifikasi, Sony XZ2 dikuasakan dengan processor Snapdragon 845 serta digandingkan bersama RAM 4 GB. Melihat kepada processor yang digunakan, kami jangkakan smartphone ini bakal mempunyai kelajuan yang hampir sama sepertimana Samsung Galaxy S9.

Sekiranya anda merupakan peminat jenama Sony atau mahukan smartphone berspesifikasi tinggi, mendapatkan Sony Xperia XZ2 pastinya merupakan pilihan yang tepat.

Penawaran kamera 19-Megapixel dengan teknologi MotionEye, kemampuan unutk merakam video Full HD 960fps serta penambah baik dari segi paparan dan speaker pastinya membuatkan anda berpuas hati dengan smartphone ini.

Pihak Sony Mobile Malaysia telahpun mengumumkan Sony XZ2 bakal mula dilancarkan di Malaysia pada 22 Mac 2018 ini. Turut dilancarkan bersama adalah model Sony XZ2 Compact yang ditawarkan dengan saiz skrin yang sedikit kecil.

Setakat ini masih belum ada pengumuman harga daripada Sony Mobile Malaysia mengenai harga bagi Sony Xperia XZ2 dan XZ2 Compact. Buat peminat Sony, bersediakah anda untuk mendapatkan smartphone flagship terbaru daripada jenama ikonik ini?


Xperia XZ2 Premium, Smartphone Pertama Sony Dengan Dwi-Kamera

Disaat hampir kesemua pengeluar yang mengeluarkan smartphone dengan dwi-kamera, Sony pada minggu ini baru sahaja melancarkan smartphone flagship terbaru mereka iaitu Xperia XZ2 Premium yang hadir dengan ciri yang sama.

Untuk pengetahuan anda, Sony baru sahaja melancarkan Sony Xperia XZ2 pada bulan lalu dimana model terbaru ini dilancarkan sebagai model altenatif yang lebih premium dan berspesifikasi tinggi.

Dari segi rekaan, tidak banyak perubahan yang dibuat pada bahagian hadapan oleh Sony dimana model ini masih lagi dikekalkan dengan bezel yang tebal.

Pada bahagian belakang pula, Xperia XZ2 Premium dilengkapkan dengan dwi-kamera yang diletakkan dibahagian tengah smartphone ini diikuti dengan fingerprint scanner dibahagian sedikit bawah. Pada kami ianya tampak sangat cool dan sangat mudah untuk dicapai.

Skrin yang disertakan pada Sony XZ2 Premium adalah bersaiz 5.8-inci. Meskipun Sony sedikit lambat dengan trend dwi-kamera, jenama ini sekali lagi berjaya menawarkan skrin dengan resolusi 4K buat para pengguna sekaligus menjadi model ketiga dengan ciri seumpama ini.

Dari segi spesifikasi, Sony nampaknya mahu memberikan yang terbaik buat model flagship terbaru mereka dengan menyertakan procssor Snapdragon 845, RAM 6 GB beserta ruang storan 64 GB.

Anda juga masih berpeluang menambah ruang storan sedia ada dengan menggunakan memori kad microSD yang mampu menyokong sehingga 400 GB.

Melalui model ini, Sony nampaknya memberi penekanan yang penuh pada bahagian kamera. Kamera yang disertakan pada model ini adalah hadir dengan sensor 19-megapixel dan 12-megapixel dibahagian belakang. Pada bahagian hadapan, model ini dilengkapkan dengan kamera 13-megapixel.

Apa yang membuatkan Xperia XZ2 Premium unik adalah penawaran rakaman dengan resolusi 4K HDR. Teknologi yang diumumkan ini berjaya menjadikan model ini sebagai yang pertama di dalam sesebuah smartphone.

Buat anda yang kerap mengambil gambar ketika cahaya malap, ini smartphone yang anda perlu dapatkan. Sony turut menyertakan sokongan ISO sehingga 51200 membolehkan anda mendapatkan gambar yang cerah dan jelas meskipun pada waktu malap. Teknologi SteadyShot pula membolehkan anda mendapatkan gambar yang stabil seakan memakai gimbal.

Setakat ini masih belum sebarang tanda harga bagi Sony Xperia XZ2 Premium bagi pasaran Malaysia. Memandangkan Sony Xperia XZ2 dijual pada harga RM3,299, harga yang lebih tinggi bagi model premium ini antara yang dijangkakan.


Ya, Kami Bangga Mengetahui Rakyat Malaysia Lebih Kreatif Dari Yang Disangka

Siapa kata kerja merekacipta hanya untuk saintis dan jurutera? Dan siapa kata orang Malaysia tidak kreatif?

Jelas, orang Malaysia sangat hebat mereka cipta.

Ini dibuktikan oleh seorang jururawat, dan ciptaannya mempunyai nilai komersil tinggi.

Malah, seorang petani dan surirumah juga telah merekacipta sesuatu yang berguna.

Ikuti penulisan di bawah untuk ketahui lebih lanjut.

PUTRAJAYA: Penyangkuk besi “Angle Hook” yang tergantung dari rel langsir menggantikan “drip stand” di tepi katil hospital, pemangkas rumput untuk menuai padi dan herba yang diproses menjadi makanan lazat adalah antara contoh inovasi rakyat Malaysia.

Contoh-contoh di atas hasil pemerhatian Yayasan Inovasi Malaysia (YIM) kepada lebih 50 lokasi di seluruh negara sejak 2011 dan turut mendapati rakyat Malaysia, daripada jururawat, petani dan suri rumah begitu kreatif dan inovatif.

Menurut pemangku Ketua Pegawai Eksekutif YIM, Muhammad Aziph Mustapha, mereka itu menggunakan apa yang mereka ada untuk menghasilkan ciptaan yang dapat memudahkan kerja mereka.

Penemuan itu juga menunjukkan di samping memudahkan kerja dan menjimatkan kos, penghasilan itu turut membantu penduduk tempatan menjana pendapatan.

“Dari tahun 2011 hingga Jun tahun ini, kami mendapati penduduk tempatan mereka cipta 1,254 produk inovatif di seluruh negara.

“Inovasi ini ditemui menerusi ‘Jejak Inovasi’, program eksklusif oleh YIM untuk mencari, membangun serta mempromosi ide serta inovasi rakyat Malaysia.

“Program ini juga cuba mendokumenkan produk inovasi dan kreatif yang dihasilkan rakyat Malaysia”, katanya.

Berbalik kepada ‘Angle Hook’, Muhammad Aziph berkata ia adalah penyangkuk logam yang boleh digantung dari rel langsir di wad hospital.

Meskipun ia mungkin nampak satu reka cipta yang mudah, ia boleh menggantikan ‘drip stand’ yang memakan ruang dan hasilnya, kawasan sebelah katil hospital tidak sempit.

Bagaimanapun, jangan terperanjat kerana penyangkuk ini adalah hasil reka cipta jururawat dari Perlis, Rusmira Ramli.

“Setakat ini, penyangkuk ini ditambah baik dan digunakan di beberapa hospital di Perlis dan Kedah”, katanya.

Muhammad Aziph juga berkongsi satu lagi contoh, inovasi dari Sabah, dikenali sebagai tuhau, sejenis herba yang dimakan oleh masyarakat Dusun.

Menurut beliau, inovasi menukar herba menjadi satu makanan yang menyelerakan memberi pulangan yang lumayan kepada suri rumah, Wasinah Kuntagil.

Suri rumah yang berasal dari Tambunan ini sekarang memperoleh pendapatan sehingga RM12,000 sebulan dan herba beliau kini sudah memasuki pasaran Filipina.

Reka cipta lain, katanya termasuk pemotong padi yang dihasilkan daripada pemangkas rumput dan empangan hidro-elektrik mini.

Menurut Muhammad Aziph, sebanyak 54 hasil ciptaan oleh rakyat Malaysia sedang diperbaiki dan dibangunkan lagi termasuk dari segi reka bentuk, pembungkusan serta paten sebelum dikomersialkan.

Di samping itu, katanya, pereka produk juga diberi pendedahan dan latihan berhubung aspek pemasaran.

“Pada asasnya, kami dapati hasil ciptaan mereka sudah ada di pasaran tetapi secara kecil-kecilan dan hanya dalam komuniti mereka sahaja.

“Kami tidak boleh membandingkan tapak komersialisasi mereka dengan yang dimajukan oleh organisasi Penyelidikan dan Pembangunan (R&D) atau syarikat multi-nasional.

“Untuk mencapai tahap pengeluaran besar-besaran, produk mereka perlu diperbaiki lagi”, katanya sambil menambah YIM memerlukan lebih banyak dana untuk tujuan itu.

Muhammad Aziph berkata sebagai pertubuhan bukan berasaskan keuntungan, YIM bergantung kepada peruntukan kerajaan untuk membangunkan hasil ciptaan yang ditemuinya.

Meskipun YIM tidak mempunyai sebarang peruntukan khas untuk pelabur, yayasan itu masih memainkan peranan sebagai pemudah cara untuk membantu pereka memohon dana dari Kementerian Sains, Teknologi dan Inovasi (MOSTI).

Ini termasuk dari InnoFund dan TechnoFund serta badan lain seperti Cradle Fund Sdn Bhd.

Dengan pembiayaan sehingga RM500,000, InnoFund ialah skim bantuan untuk membiayai pembangunan produk baru atau yang sedia ada, proses atau perkhidmatan dengan elemen inovatif.

Skim ini terbuka kepada orang perseorangan, hak milik tunggal dan syarikat kecil serta mikro.

Technofund pula ialah skim bantuan untuk merangsang pertumbuhan inovasi dan syarikat Malaysia dengan meningkatkan tahap R&D serta komersialisasi.

Skim ini menawarkan sehingga RM3 juta untuk setiap projek.

Menurut Muhammad Aziph, generasi muda sering menganggap inovasi dihasilkan di makmal dan oleh ahli sains dan jurutera sedangkan sesiapa sahaja boleh menjadi pereka dan menghasilkan inovasi.

YIM akan terus mempromosi budaya inovasi dalam kalangan rakyat Malaysia selaras dengan seruan untuk memperhebatkan usaha inovasi di negara dalam semua sektor dan peringkat masyarakat.

“Saya menyeru semua anak muda di negara ini untuk menyalurkan tenaga serta minat mereka kepada kegiatan inovasi, kreatif dan yang lebih bermakna”, katanya.


Yaashwin Sarawanan, ‘Manusia Kalkulator’ Berjaya Muncul Naib Juara Asia’s Got Talent

Seperti yang kita sedia maklum, Yaashwin Sarawanan dan kumpulan NAMA telah menempa nama ke persada antarabangsa dengan mewakili Malaysia di dalam penyertaan Asia’s Got Talent (AGT) sehingga ke peringkat akhir.

Salah seorang daripada mereka, Yaashwin Sarawanan telah berjaya merangkul gelaran naib juara dalam pertandingan akhir program realiti tersebut yang diadakan di Singapura malam semalam. Manakala, kumpulan NAMA pula tidak berjaya melepasi peringkat seterusnya dalam kelompok awal finalis bersembilan.

Juara untuk Asia’s Got Talent musim ketiga ini pula telah berjaya dirangkul oleh peserta dari Taiwan, Eric Chien yang telah memukau penonton dan juri dengan muslihat silap mata beliau yang mengagumkan dari jarak dekat.

Walaubagaimanapun, kedua-dua peserta ini mempunyai bakat yang besar dan menakjubkan, lebih-lebih lagi Yaashwin Sarawanan yang merupakan pelajar tingkatan 3 dari Sekolah Menengah Kebangsaan (SMK) Bandar Tun Hussein Onn (2) dengan menerima gelaran “Manusia Kalkulator”.

Gelaran yang diberikan itu sangat bersesuaian dengan kepantasan beliau dalam mengira sehingga membuatkan para juri kagum dengan kepintaran dan bakat beliau. Kepintaran yang ada pada beliau ini adalah berkat dorongan bapa dan atas usaha sendiri dengan mencabar diri untuk menyelesaikan soalan dan menjawab sepantas yang mungkin.

Untuk pengetahuan anda, sebelum ini Yaashwin pernah memenangi tempat pertama di Aloha International Abacus&Mental Arithmetic Competition 2017 di Parkroyal Hotel, Kuala Lumpur.

Pencapaian Yaashwin dengan meraih gelaran naib juara dalam Asia’s Got Talent ini telah menjadikan beliau individu Malaysia pertama yang menduduki tangga kedua teratas. Tahniah buat Yaashwin Sarawanan kerana berjaya mengharumkan nama Malaysia di persada antarabangsa.


Anda Tidak Akan Percaya Apa Aktiviti Hanez Suraya Selepas Beliau Putus Cinta Dengan Suami Orang Sehingga Anda Lihat Ini

Pasti ramai bertanya apakah selepas ini buat Hanez Suraya selepas percintaan beliau dengan suami orang, Romie sudah putus. Jawapanya, syampu. Hanez Suraya kini menjual syampu.

Menerusi Instagram beliau beberapa hari ini, Hanez Suraya mempromosikan syampu berjenama Vlasy Shampoo yang menyenaraikan nama beliau sebagai founder (yang dikira sebagai pemilik perniagaan).

Bagus untuk Hanez Suraya, mampu terus melangkah walau dicemuh masyarakat kerana isu peribadi. Tetapi, packaging botol itu boleh diperbaiki lagi, nampak murah sangatlah sayang. Heh.


Yahoo Berjaya Dibeli Oleh Verizon Dengan Harga $4.8 Billion

Lama dulu sebelum Google berjaya mendominasi arena search engine, Yahoo merupakan rujukan pelbagai pihak. Buka sahaja mana-mana komputer, Yahoo pastinya merupakan homepage utama. Langit tak selalu cerah, teknologi semakin berevolusi, akhirnya Yahoo semakin jatuh dan pada hari ini Verizon mengumumkan pembelian Yahoo dengan harga $4.83 Billion secara tunai.

Melalui pembelian ini, Verizon selaku mobile provider terbesar US, bakal bekerjasama dengan Yahoo dan AOL bagi membina sebuah bisnes digital untuk menyaingi Google dan Facebook. Servis search, news, sports,email serta Tumblr antara yang terlibat dalam menerusi pembelian ini.

Dalam pada itu, ramai yang tertanya-tanya apakah nasib Marissa Meyer selaku CEO Yahoo selepas ini. Menerusi New York Times, Marissa Mayer berharap beliau masih dikekalkan di dalam syarikat tersebut serta bersedia untuk cabaran seterusnya menerusi kerjasama ini. Nasib beliau bersama Tim Armstrong sebagai CEO AOL bakal ditentukan seawal 2017 ini selepas termeterainya perjanjian pembelian ini.

Marissa Meyer bakal menerima pampasan sebanyak $57 juta jika kontrak beliau ditamatkan menjadikan beliau bakal menerima hampir $218 juta secara total selama bekerja dibawah Yahoo. Pastinya bukanlah hari yang sedih buat seorang yang bakal kehilangan pekerjaan.

Mungkin tidak terkejar untuk menyangi persaing terdekat mereka iaitu Facebook dan Google. Verizon berharap dengan data yang ada ditambah pula dengan gandingan Yahoo dan AOL, syarikat mereka bakal menjadi yang pencabar ketiga terbaik menerusi digital advertising.

Perjanjian ini juga menandakan tamatnya 22 tahun Yahoo sebagai syarikat persendirian sebelum dibeli oleh Verizon. Kami ingin mengucapkan goodluck kepada Yahoo untuk menempuh cabaran seterusnya. Terima kasih atas jasa Yahoo untuk search engine yang sememangnya awesome suatu ketika dahulu.

Kami sertakan beberapa #throwback laman web Yahoo suatu ketika dahulu yang mungkin mengingatkan anda tentang nostalgia bermulanya zaman awal internet.


Yahoo! Inc Kini Untuk Dijual

Syarikat enjin carian Yahoo! Inc akan mula mendekati syarikat-syarikat besar untuk mencari pembida di mana syarikat itu kini dalam proses untuk dijual.

Syarikat seperti Verizon Communications Inc, Comcast Corp dan At&T Inc adalah antara syarikat yang berminat untuk mengambil alih syarikat ini. Bidaan fasa pertama akan bermula dalam jangka masa sebulan dari sekarang.

Wakil dari Yahoo, Verizon, Comcast dan AT&T tidak memberikan komen lanjut berkenaan perkara ini. Syarikat ekuiti seperti Bain Capital Partners, KKR & Co dan TPG yang turut berminat dalam bidaan ini turut tidak memberi sebarang komen tentang perkara ini.

CEO Yahoo, Marissa Mayer dalam keadaan tertekan kerana berdepan masalah untuk meningkatkan sales syarikat dan keputusannya untuk memecahkan Yahoo dari pegangan USD26 billion dalam Alibaba Group Holding Ltd. Saham Yahoo turun 10 peratus tahun ini selepas turun 34 percent dalam tahun 2015. Syarikat itu kini dinilai sekitar USD28 billion. Nampaknya Yahoo! kini berdepan masalah untuk berlawan secara terus dengan Google. All the best buat Yahoo! Inc kerana sebelum Google, Yahoo adalah enjin carian paling reliable. Pasti ramai pernah layan chat room di Yahoo! Messenger suatu ketika dahulu.